Dr Srđan Stojnić: Za "Amazon Evrope" nove metode gajenja šuma | (Vesti - 15.08.2019) Novi Sad\n15.08.2019 u 13:15h\nIzvor: mojnovisad.com / Fotografija: Promo (Milica Zlatković, Leopold Poljaković-Pajnik)\nDr Srđan Stojnić: Za "Amazon Evrope" nove metode gajenja šuma\nU susret manifestaciji "Evropska noć istraživača 2019", koja će se u našem gradu održati 27. septembra, u narednih mesec i po dana ćemo razgovarati s našim vrednim naučnicima o temama i problemima od značaja za širu javnost.\n"Napraviće se međunarodna banka gena, gde će biti sačuvan materijal nekoliko stotina najboljih genotipova glavnih vrsta drveća iz celog rezervata biosfere 'Mura-Drava-Dunav'. Putem metoda molekularne genetike, odredićemo nivo genetičkog diverziteta glavnih vrsta drveća, što će nam omogućiti kreiranje mera za njihovo očuvanje. Biće uspostavljena baza šumskog reproduktivnog materijala, kako bi se uvek imala informacija gde može da se nabavi sadni materijal visokog kvaliteta za potrebe pošumljavanja" – ističe za naš portal dr Srđan Stojnić, naučni saradnik na Institutu za nizijsko šumarstvo i životnu sredinu Novi Sad i član istraživačkog tima za biotehničke nauke – šumarstvo.\n– Nova tehnološka dostignuća nam pored brojnih izazova, donose takođe i nove mogućnosti kada su istraživanja u pitanju. Izazovi se ogledaju, pre svega, u potrebi za neprekidnim učenjem kako bismo bili u korak sa novim tehnologijama. Primera radi, svake godine se na tržištu pojavljuje nova i sofisticaranija oprema koja se koristi u naučne svrhe, i za koju je potrebno proći obuku, kako bi svi njeni potencijali bili u potpunosti iskorišćeni. Isto se može reći i za razvoj novih metoda i softvera koji se koriste u istraživanjima. Bitno je reći i da ubrzani tehnološki razvoj zahteva i izdvajanje značajnih finansijskih sredstava za nabavku nove opreme i softvera, pogotovo ako želite da budete konkurentni naučnim institucijama iz razvijenih evropskih zemalja. Na drugoj strani, razvojem novih tehnologija u mogućnosti smo da radimo istraživanja koja nam ranije nisu bila dostupna. Ovde bih kao primer pomenuo daljinsku detekciju uz upotrebu satelitskih snimaka i bespilotnih letelica, koji danas polako postaju standardan deo istraživanja u svakoj naučnoj ustanovi. Takođe, pojedine laboratorijske analize, koje su se do pre deset godina sprovodile samo u pojedinim evropskim naučnim centrima, danas su široko dostupne naučnicima u svim zemljama.\nRazvojem novih tehnologija u mogućnosti smo da radimo istraživanja koja nam ranije nisu bila dostupna\n– Nova tehnološka dostignuća donose još jedan izazov, koji nije neposredno vezan samo za korišćenje novih tehnologija. Danas je, više nego ikada, potreban multidisciplinaran pristup u rešavanju izazova sa kojima se susrećemo u istraživanjima. Potreba za multidisciplinarnošću je prepoznata u Institutu za nizijsko šumarstvo i životnu sredinu pre gotovo dve decenije, tako da danas istraživački tim Instituta čine stručnjaci kako iz oblasti šumarstva, tako i poljoprivrede, biologije, ekologije, biohemije, itd. Isto možemo reći i za sam projekat REFOCuS, na kojem udruženim snagama rade istraživači iz različitih naučnih oblasti.\nŠta je osnovni cilj projekta REFOCuS?\n– Da bi smo bolje razumeli cilj projekta, kao i njegovu važnost ne samo za šumarstvo, nego i za očuvanje životne sredine uopšte, voleo bih na kratko da se osvrnemo na samu pozadinu projekta. Realizacija projekta REFOCuS vezana je za UNESCO Rezervat biosfere "Mura-Drava-Dunav", koji predstavlja prvo zaštićeno područje u svetu koje deli i kojim zajednički upravlja pet država (Srbija, Hrvatska, Mađarska, Slovenija i Austrija). Prostirući se duž reka Mure, Drave i Dunava, na površini od preko 800.000 hektara, ovaj rezervat je dom za više hiljada vrsta ptica, biljaka i životinja, zbog čega ga često nazivaju i "Amazon Evrope". Nažalost, šume koje se nalaze unutar ovog rezervata mahom rastu u ekološki izmenjenim uslovima u odnosu na optimalne, te smo svedoci da postepeno dolazi do njihovog propadanja kao posledice povećane pojave štetočina i bolesti, ljudskih aktivnosti koje nisu uvek u skladu sa održivim razvojem, ali i nedostatka smernica o tome kako upravljati ovim šumama na način da se dugoročno obezbedi njihova primarna funkcija, a to je pružanje brojnih ekosistemskih usluga.\n– Uzimajući u obzir prethodno navedeno, osnovni cilj projekta jeste da unapredi održivo upravljanje šumama Rezervata biosfere "Mura-Drava-Dunav", te pruži rešenja orjentisana ka očuvanju i unapređenju ekoloških i socio-ekonomskih funkcija šuma unutar rezervata. To činimo na način da predložimo nove metode gajenja šuma koje bi unapredile kako redovno gazdovanje, tako i zaštitu ovih šuma, odnosno da predložimo rešenja kojima bi se povećala dostupnost odgovarajućeg šumskog reproduktivnog materijala, koji bi se koristio u slučajevima kada izostane prirodna obnova. Ovde bih želeo da naglasim da pomenuta rešenja ne tražimo isključivo na način da se zadovolje interesi institucija koje se bave šumarstvom, nego, upravo obrnuto, za nas je podjednako važno i mišljenje predstavnika institucija koje se bave zaštitom prirode, privatnih šumovlasnika, nevladinih organizacija, građana, kao i svih drugih zainteresovanih strana koje su na bilo koji način povezane sa šumama unutar rezervata biosfere.\nNedostatak svesti za održivi razvoj dovodi do ugroženosti šumskih područja. Kako podstaći na očuvanje i unapređenje ekoloških i socio-ekonomskih funkcija šuma unutar rezervata?\n– Šumarstvo u čitavoj Evropi se danas susreće sa brojnim izazovima, na koje nije moguće odgovoriti u kratkom vremenskom periodu. Svedoci smo da se klima menja, što ima uticaja na sve ekosisteme, pa tako i na šume. Primera radi, JP "Vojvodinašume", kao najveći korisnici šuma unutar Rezervat biosfere "Mura-Drava-Dunav" u Srbiji, upravljaju šumama na vrlo savestan i odgovoran način. Međutim, promene klime praćene pojavom invazivnih vrsta, padom nivoa podzemnih voda, visokim temperaturama koje pogoduju razvoju štetnih insekata i bolesti itd., nameću potrebu za izmenjenim pristupom u gazdovanju šumama. S obzirom da u šumama koje se nalazu unutar granica rezervata glavni cilj gazdovanja nije isključivo proizvodnja drveta za komercijalnu upotrebu, nego pružanje širokog spektra ekosistemskih usluga, očuvanje i unapređenje ekoloških i socio-ekonomskih funkcija šuma će se najbolje postići kroz zajednički dijalog između svih korisnika šuma i zainteresovanih strana.\nSvedoci smo da se klima menja, što ima uticaja na sve ekosisteme, pa tako i na šume\n– U tom smislu, u okviru projekta REFOCuS jedan od ciljeva jeste i da identifikujemo sve korisnike šuma unutar rezervata biosfere u svih pet zemalja, partnera na projektu, i da kroz razgovor sa svima vidimo koji su to primarni interesi svake od strana, kao i to oko kojih se pitanja najčešće javljaju konflikti. Jednom rečju, sva predložena rešenja moraju biti u interesu najvećeg broja korisnika šuma, jer samo u tom slučaju može doći do unapređenja opštekorisnih funkcija šuma.\nNa koji način očekujete da će vaš projekat u narednih 5 do 10 godina unaprediti stanje u oblasti zaštite životne sredine?\n– Očekivani rezultati projekta REFOCuS su brojni i koncipirani tako da osim uticaja na same šume, imaju i širi uticaj na celokupnu životnu sredinu. Ovde bih pomenuo samo neke od rezultata, kao što su uspostavljanje informacionog sistema, koji će se koristiti kao alat za identifikaciju štetočina i bolesti u šumama, a koji će osim stručnjacima iz oblasti šumarstva biti dostupan i građanima. U okviru projekta ćemo dati preporuke koje vrste drveća je potrebno saditi na određenim staništima kako bi se u potpunosti iskoristio njihov potencijal. Napraviće se međunarodna banka gena, gde će biti sačuvan materijal nekoliko stotina najboljih genotipova glavnih vrsta drveća iz celog rezervata biosfere. Putem metoda molekularne genetike, odredićemo nivo genetičkog diverziteta glavnih vrsta drveća, što će nam omogućiti kreiranje mera za njihovo očuvanje.\nU međunarodnoj banci gena biće sačuvan materijal nekoliko stotina najboljih genotipova glavnih vrsta drveća iz celog rezervata biosfere "Mura-Drava-Dunav"\n- Biće uspostavljena baza šumskog reproduktivnog materijala, kako bi se uvek imala informacija gde može da se nabavi sadni materijal visokog kvaliteta za potrebe pošumljavanja. Takođe, biće osnovane demonstracione površine gde će se vršiti edukacija svih zainteresovanih strana kako upravljati šumama u cilju povećanja vitalnosti istih, a time i unapređenja opštekorisnih funkcija u smislu vezivanja ugljenika, povećanja biodiverziteta, povoljnog uticaja na kvalitet voda, itd. Na kraju, biće izrađena holistička strategija za povećanje otpornosti šuma unutar Rezervata biosfere "Mura-Drava-Dunav", koja će biti rezultat zajedničkog rada kako partnera na projektu, tako i svih korisnika i zainteresovanih strana\n29.09.2017. - Noć istraživača u Novom Sadu\nPovezane teme Dr Srđan Stojnić Evropska noć istraživača 2019 noć istraživača REFOCuS Rezervat biosfere "Mura-Drava-Dunav"\nKo je procitao ceo dosadni text, svaka mu čast..


Beogradska filharmonija: Nova sezona 2021/22. - Dan u Beogradu\nNaslovna » Izlasci » Muzika » Klasika » Beogradska filharmonija: Nova sezona 2021/22.\nDirigent Džon Ekslrod (foto: Marko Đoković / Beogradska filharmonija)\nAh Neša 20. septembar 2021. Klasika Postavite komentar\nPovratak orkestra u punom sastavu na binu Velike dvorane Kolarčeve zadužbine u uobičajenom terminu – petkom u 20.00, biće predvođen dirigentom Džonom Ekslrodom uz nastup pijaniste Behzoda Abduraimova.\nPripremljen je bombastičan repertoar koji počinje „Svečanom uvertirom“ Šostakoviča.\nHarizmatični miljenik publike, svestrani dirigent Džon Ekslrod, vodiće orkestar kroz omiljena dela ruske muzičke literature, a filharmonijska publika će konačno imati prilike da čuje svetskog pijanističkog virtuoza, Behzoda Abduraimova u izvođenju uvek atraktivnog „Drugog klavirskog koncerta“ Prokofjeva. Finale koncerta biće uz grandioznu „Četvrtu simfoniju“ Čajkovskog.\n„Nova filharmonijska sezona obuhvata 25 koncerata od septembra 2021. do juna 2022. i donosi sve ono što je tokom proteklog perioda nedostajalo – spektakl, dramu, prasak, komediju, patos, romantiku, grotesku, tragediju – oličene kroz kapitalna dela muzičke literature koje će izvoditi filharmoničari i to u punom orkestarskom sastavu“, najavljuju iz Beogradske filharmonije.\nPrisustvo na koncertima Beogradske filharmonije moguće je isključivo uz potvrdu o potpunoj vakcinaciji; potvrdu o preležanoj infekciji izazvanoj virusom COVID-19; potvrdu o negativnom PCR testu na virus korona ili antigenskom testu, a prodaja je organizovana isključivo za svaki pojedinčani događaj u nedelji koncerta (od ponedeljka do petka).\nUlaznice su dostupne na biletarnici Beogradske filharmonije kao i preko filharmonijskog onlajn sistema, a uoči nastupa petkom, biće organizovana prodaja na biletarnici Kolarca od 18.00 do 20.00. (danubeogradu.rs)\nTagovibehzod abduraimov beogradska filharmonija džon ekslrod izlasci jesen u beogradu klasika muzika\nPrethodni Kreativni centar: Kejti Dejns: Čuvajmo našu planetu\nSledeći Fudbal: Super liga Srbije 2021/22, 10. kolo


Vijeće ministara BiH: Ukloniti barijere u trgovini sa Srbijom - Privredna štampa\nVijeće ministara BiH utvrdilo je Prijedlog za zaključivanje Memoranduma o razumijevanju između Ministarstva vanjske trgovine i ekonomskih odnosa Bosne i Hercegovine i Ministarstva privrede Republike Srbije o međusobnoj saradnji i prihvatanju dokumenata koje izdaju akreditirane laboratorije za industrijske neprehrambene proizvode.\nCilj je unaprijediti međusobnu trgovinu i smanjiti te ukloniti barijere u trgovini tehničkim industrijskim proizvodima radi daljnjeg jačanja ekonomske saradnje Bosne i Hercegovine i Republike Srbije.\nNa ovaj način bit će ukinuta nepotrebna praksa nepriznavanja ispitnih izvještaja akreditiranih laboratorija jer su akreditaciona tijela iz obje države potpisnice sporazuma s Evropskom akreditacijom (EA).\nMemorandum predstavlja provedbeni akt Sporazuma o ekonomskoj saradnji između Vijeća ministara Bosne i Hercegovine i Vlade Republike Srbije iz 2009. godine.\nRanije su nadležna ministarstva dvije države zaključila Protokol o međusobnom priznavanju i prihvatanju dokumenata akreditiranih laboratorija iz oblasti hrane i hrane za životinje biljnog i mješovitog porijekla.\nPrijedlog za zaključivanje ovog memoranduma bit će dostavljen Predsjedništvu BiH u daljnju proceduru, a za bh. potpisnika predložen je ministar vanjske trgovine i ekonomskih odnosa BiH.\nBiH - Srbijatrgovina\nOtvoren Ured Hrvatske gospodarske komore u BiH


Merkel i Tramp zabrinuti zbog ruskog naoružanja\nNemačka kancelarka Angela Merkel i američki predsednik Donald Tramp izrazili su zabrinutost zbog ruskog naoružanja posle izjave predsednika Rusije Vladimira Putina o novom i "nepobedivom" oružju, saopštila je danas nemačka Vlada.\n"Kancelarka i američki predsednik su zabrinuti zbog poslednjih izjava Putina o razvoju naoružanja i posledica na međunarodne napore o kontroli sistema naoružanja", navodi se u saopštenju posle telefonskog razgovora Merkelove i Trampa.\nPutin je juče u govoru istakao značaj naoružanja, nabrajajući poslednja oružja visoke tehnologije Rusije ali uveravajući da to nikome ne predstavlja pretnju.\nAmeričke vlasti su odmah reagovale i optužile Rusiju da "direktno krši" međunarodne sporazume o naoružanju.\nKremlj je danas demantovao da Rusija krši svoje međunarodne obaveze i dodao da ne namera da oživi trku o naoružanju sa SAD.


Na ivici noža: Sprema li Tramp šou već u prvom minutu pregovora s Kimom - Sputnjik Srbija\n23:49 26 Februar 2021\n16:08 11.06.2018 Preuzmite kraći link\nHoće li istorijski samit američkog predsednika Donalda Trampa i severnokorejskog vođe Kim Džong Una u Singapuru imati trajnije rezultate od onog G7 koji nisu izdržali više od nekoliko sati. Taman koliko je trebalo da u odsustvu Trampa, koji se već nalazio na putu za Singapur, obostrano krenu otrovne strelice što se završilo američkim povlačenjem iz dogovora.\nS obzirom na Trampov karakter, koji sve doživljava i kao jedan veliki šou, spoljnopolitički komentator Borislav Korkodelović očekuje da će toga verovatno biti i u Singapuru.\nOn smatra da je ono što se dogodilo na samitu G7 u Kvebeku deo pregovaračke taktike kojom je Tramp pokušao da iznudi što je moguće više ustupaka svojih partnera.\nDugoročno gledano, po oceni Korkodelovića, Tramp je u pregovorima — koji često izgledaju spolja mučni — sa EU, Kinom, Meksikom i sa nizom azijskih partnera, uspeo da poboljša ekonomski i trgovački položaj Sjedinjenih Američkih Država, ispunjavajući tako predizborna obećanja da Ameriku neće niko iskorišćavati.\n„On ima određene uspehe i taj njegov pregovarački stil, takozvani ’Trampov model‘, koji ide gotovo po ivici noža ovih godinu i po dana, doneo je određene ustupke koji su dosta opipljivi, kao što je poslednja ponuda Narodne Republike Kine da je spremna da omogući uvoz u iznosu oko 70 milijardi dolara vrednosti proizvoda iz Sjedinjenih Američkih Država“, ilustrovao je sagovornik Sputnjika.\nKorkodelović, međutim, kaže da je neizvesno prognozirati kako će proći susret u Singapuru.\n„Sve zavisi, pre svega od Trampa, a ne bi me začudilo da on burno reaguje na nešto što mu se ne bude sviđalo na početku pregovora, jer je rekao da će već u prvom minutu proceniti kakva je ličnost Kim Džong Un i da li sa njim može da se pregovara“, ističe on.\nIpak misli da se neće toliko prepusti svojim emocijama. „Za sobom ima jedan neuspeh, kakav može da se nazove u ovom trenutku samit G7 u Kanadi. Drugi neuspeh bio bi izuzetno politički bolan za njega“, ukazuje Korkodelović.\nDonald Tramp će, prema njegovom mišljenju, nastojati da završi taj samit u Singapuru sa nekom vrstom papira, a glavna tema će biti ono što je bilo i poslednjih meseci na dnevnom redu — pitanje denuklearizacije Severne Koreje. Ona zauzvrat traži neprobojne garancije za, kako se na Zapadu predstavlja, opstanak režima, a u stvari se radi o opstanku političkog, društvenog i ekonomskog sistema koji postoji u Severnoj Koreji, suverenoj državi članici Ujedinjenih nacija.\nSastanak Trampa i Kima najavljen kao susret dva diktatora\n„Očekujem i nadam se nekoj vrsti okvirnog sporazuma za denuklearizaciju i u isto vreme garancija Severnoj Koreji, a onda bi verovatno do kraja prvog mandata Donalda Trampa njegovi činovnici to razgrađivali. U krajnjoj liniji i sam Tramp je kazao da se ništa ne završava sa prvim samitom i da će uslediti bar još dva-tri između njega i Kim Džong Una“, ističe Korkodelović.\nOn napominje da je američki predsednik nagovestio da je spreman da pozove severnokorejskog lidera u Belu kuću, da može da mu omogući dolazak za govornicu Ujedinjenih nacija u Njujorku. To sve, po oceni našeg sagovornika, dokazuje da je Tramp spreman na proces otopljavanja odnosa, što je značajan napredak u odnosu na ideje koje je imao on, ali i njegovi saradnici.\nKorkodelović podseća da je ne tako davno Trampov savetnik za nacionalnu bezbednost Džon Bolton rekao da bi sve moglo da bude završeno u toku jednog sastanka Trampa i Kima, time što će biti primenjen takozvani libijski model. A taj model podrazumeva potpunu denuklearizaciju Severne Koreje, odnošenje svih postrojenja u Sjedinjene Američke Države i praktično bacanje na kolena Kim Džong Una. S obzirom na najnovije Trampove izjave, takav Boltonov scenario je malo realan.\nKim doputovao u Singapur (foto, video)\nKimov avion odleteo za Singapur\nTramp: Kim će imati samo jednu priliku\nJužna Koreja i SAD ne otkazuju vojne vežbe\ndenuklearizacija, ustupci, ishod, očekivanja, šou, samit, pregovori, Borislav Korkodelović, Donald Tramp, Kim Džong Un, Singapur


Svetske agencije: Ubedljiva pobeda SNS-a - Sputnjik Srbija\n21:53 24.04.2016 (osveženo 22:06 24.04.2016) Preuzmite kraći link\nRojters je javio da je prema prvim preliminarnim rezultatima Cesida, Srpska napredna stranka dobila natpolovičnu većinu glasova.\nTo bi naprednjacima ponovo obezbedilo apsolutnu većinu u parlamentu, dodao je Rojters.\nAP ukazuje da očigledan trijumf SNS-a znači da će Srbija nastaviti svoj put ka članstvu u Evropskoj uniji, uprkos protivljenju desničarskih stranaka koje se zalažu za bliske veze sa Rusijom.\nAmerička agencija takođe konstatuje da su naprednjaci ostavili proruske nacionaliste daleko iza sebe.\nIzbori su, ocenjuje agencija, predstavljali test proklamovanog obećanja premijera Aleksandra Vučića da vodi zemlju ka EU.\nVučić je, podseća AP, rekao da je vanredne parlamentarne izbore sazvao jer mu je potreban novi mandat kako bi nastavio sa teškim reformama, koje EU traži, ali ga njegovi protivnici optužuju da zapravo želi da ojača „autokratsku vladavinu“ i osvoji još jedan četvorogodišnji mandat dok je još popularan.\nLiberalne prozapadne opozicione stranke, među kojima je i stranka bivšeg srpskog predsednika Borisa Tadića, podeljene su i skrajnute, i bore se da pređu cenzus, a podrška desničarskim partijama, među kojima je Srpska radikalna stranka Vojislava Šešelja, oživela je.\nDok su proruska osećanja u Srbiji tradicionalno snažna zbog bliskih istorijskih i kulturnih veza, mnogi Srbi bi, takođe, voleli da njihova zemlja dosegne ekonomske i demokratske standarde bogatih evropskih zemalja, navodi američka agencija.\nAP ocenjuje da, iako se ne očekuju velika iznenađenja nakon izbora, oni bio mogli da pomere Srbiju udesno.\nBilo kakvo oživljavanje nacionalizma na Balkanu smatra se opasnijim nego u ostatku istočne Evrope zbog ratova devedesetih godina prošlog veka u kojima je poginulo oko 100.000 osoba. Zapadne zemlje su pokušavale da smire balkanske nacije držeći ih na putu ka EU. To bi moglo da propadne ukoliko Srbija odustane od evropskih integracija i okrene se Rusiji, navodi AP pozivajući se na ocene analitičare.\nAFP konstatuje da bi pozicioniranje radikala na trećem mestu značilo bi da bi lider te stranke Šešelj mogao postati vodeća opoziciona figura.\nBi-Bi-Si ocenjuje da su izbori u Srbiji, de fakto, bili referendum o nastavku na putu ka EU.\nBi-Bi-Si preneo izjavu Vučića da očekuje da će glasači izabrati „put Evropske unije“.\n„Skoro sam siguran da ćemo nastaviti sa našim procesom evropskih integracija“, preneo je Vučićeve reči Bi-Bi-Si, koji primećuje da su ovo treći parlamantarni izbori u Srbiji za manje od četiri godine.\nizbori, Rojters, AFP, SRS, SNS, AP, EU, Vojislav Šešelj, Aleksandar Vučić, Srbija


Yahoo je u prvom kvartalu ostavario prihode od 1,33 milijarde dolara što je za 22 posto više nego prošle godine - Advertiser Serbia\nS ovim u veziinternetVerizonYahoo\nVerizon je u februaru pristao da kupi osnovno poslovanje Yahoo-a, internet pretraživač i elektronsku poštu, za 4,48 milijardi dolara\nYahoo je u prvom tromesječju ostvario prihode od 1,33 milijarde dolara, što je 22 posto više nego godinu dana pre, objavila je ta kompanija u utorak i poručila da uskoro očekuje okončanje prodaje svog osnovnog internet poslovanja Verizon Communications.\nNeto dobit Yahoo-a iznosila je u prvom tromesečju ove godine 99,4 miliona dolara ili 10 centi po deonici, u poređenju sa neto gubitkom od 99.200.000 u istom prošlogodišnjem periodu.\nYahoo je saopštio da su prihodi odeljenja Mavens u prvom tromesečju porasli 35,6 odsto, na 529 miliona dolara. Kompanija Mavens smatra ključnim razvojnim područjem, koje uključuje oglašavanje putem mobilnog telefona, videa, obično oglašavanje i reklamiranje preko društvenih mreža.\nTo bi moglo biti poslednji finansijski izveštaj Yahoo-a u ovakvom obliku, s obzirom da je kompanija objavila da okončanje sporazuma sa Verizon o prodaji dela poslovanja očekuje u junu.\nVerizon je u februaru pristao da kupi osnovno poslovanje Yahoo-a, internet pretraživač i elektronsku poštu, za 4,48 milijardi dolara, nakon što je cena sa izvorne ponude smanjena za 350 miliona dolara, nakon dva masovna hakerska napada na tu internet kompaniju.\nBlockchain bi mogao da spase internet od nametljivih reklama


Uspeh srednjoškolaca iz Srbije na svetskom robotičkom takmičenju u Šangaju - Društvena Odgovornost\nSrpski tim “Politehnike” – škole za nove tehnologije iz Beograda, pre nekoliko dana je postigao veliki uspeh osvojivši posebnu Nagradu za najbolju prezentaciju svoje zemlje i rada u robotici na osnovu nastupa koji je priredio na Svetskom takmičenju u edukacijskoj robotici (WER) u Šangaju. Sjajni srednjoškolci Mihajlo Mihajlović, Mašan Vučinić i Nikola Starčević, uz podršku mentora Jovana Miletića borili su se na svetskom kupu u Kini 18. i 19. novembra, a znanja su odmerili sa još 8.000 najboljih mladih robotičara iz 16 zemalja sveta.\n“Nije jedna od glavnih nagrada, ali nam je ova izuzetno draga. Uz želju da na pravi način popularišemo robotiku mladima širom Srbije, trudimo se da i na dostojan način reprezentujemo državu iz koje dolazimo. Bravo Nikola, Mihajlo i Mašane”,\nnapisao je profesor Jovan Miletić na svom Facebook profilu.\nSvetsko takmičenje u edukacionoj robotici (WER) od 2002. godine održava se u Kini, a u poslednje četiri godine na njemu, pored Kine, učestvuje još oko dvadesetak zemalja iz celog sveta. Na svetsko takmičenje dolaze najbolji timovi iz tri starosne grupacije: niži razredi osnovne škole, viši razredi osnovne škole i srednjoškolci, a takmiče se u pet do šest kategorija.\n“Ovo je dokaz da na vrhunskim takmičenjima možemo pokazivati individualna znanja i veštine koristeći regonalnu saradnju, što je vrlo uspešno realizovano sa IRIM-om iz Zagreba”,\nrekao je Veran Matić, predsednik UO Fonda B92 koji realizuje akciju “Bitka za znanje”, koja za cilj ima uvođenje robotike i programiranja u osnovne i srednje škole u Srbiji.\nPokretač akcije u Hrvatskoj, Institut za razvoj i inovativnost mladih donirao je naprednu “Abilix” opremu akciji “Bitka za znanje”, u okviru koje je Politehnička škola dobila ovu opremu koja se koristi za prestižno WER takmičenje. Fond B92 i “Bitka za znanje” su finansijski podržali učešće i odlazak timova iz Srbije na kvalifikaciono takmičenje u Zagreb u septembru, a potom i učešće najboljeg srpskog tima na finalu u Šangaju.\n“Bitka za znanje” otpočela je u januaru ove godine i do sada je u program uključena 401 osnovna škola u Srbiji. To podrazumeva da su te prijavljene škole dobile po 5 mBot robota koji su namenjeni za učenje programiranja kod osnovaca, kao i da su nastavnici iz tih škola prošli obuke za korišćenje robota u nastavi. Sredstva za kupovinu edukativnih robota obezbedilo je nekoliko desetina društveno odgovornih kompanija, institucija i organizacija među kojima su: Ministarstvo državne uprave i lokalne samouprave, UNDP Srbija, Ministarstvo trgovine, turizma i telekomunikacija, Privredna komora Srbije, IRIM, Vip mobile, kompanija BIC.\n“Podrška donatora nam je potrebna ne samo za kupovinu savremene opreme za škole, već i za pripremu i organizaciju takmičenja, edukaciju nastavnika, te popularizaciju programiranja i robotke, među mladima. Pored takmičenja “KODigranje” na kome učestvuju osnovci iz cele Srbije, u narednoj godini planiramo i organizovanje kvalifikacija za naredni WER svetski kup, kao i mnogo drugih novih stvari”,\nporučio je iz Šangaja koordinator akcije “Bitka za znanje” Nebojša Glišić.


Povodom 15. februara, Dana državnosti i Dana vojske Republike Srbije u Ambasadi Republike Srbije u Budimpešti je 18. 02.2019. održan svečani prijem, kojem je prisustvovao veliki broj zvanica iz diplomatskog kora i kora vojnih izazlanika, visoki predstavnici mađarskih državnih i kulturnih institucija, predstavnika srpske zajednice i SPC u Mađarskoj i mnogi drugi gosti.\nNakon intoniranja srpske državne himne i himne Mađarske, njegova ekselencija Ivan Todorov, ambasador Republike Srbije u Budimpešti, pozdravljajući zvanice i čestitatjući državni praznik svim građanima Srbije, izrazio je zadovoljsvo što odnose između Republike Srbije i Mađarske danas možemo oceniti da su na najvišem nivou u zajedničkoj istoriji, zahvaljujući međusobnom razumevanju i poverenju - koji su izgrađeni tokom višegodišnje iskrene posvećenosti -, bilateralnoj saradnji, kao i saradnji po pitanjima od važnosti za ceo region, što se pokazalo u migranstkoj krizi.\n“Izuzetno cenimo i poštujemo i ujedno se i zahvaljujemo Mađarskoj na podršci koju pruža Srbiji ka evrointegracijama”- istakao je ambasador IvanTodorov.\nDržavni sekretar za javnu upravu u Ministarstvu spoljinih poslova i spoljne trgovine Mađarske dr. Čaba Balog je, ocenivši da je Republika Srbija danas moderna država sa kojom Mađarske održava strateške odnose, koje su za primer i drugim državama, posebno je govorio o visokom nivou manjinskih prava u Srbiji istakavši da su prava mađarske zajednice i manjiska autonomija na polju obrazovanja, jezika, kulture i medija sadrži elemente koje bi trebalo slediti i u drugim državama u pogledu prava autohtonih manjinskih zajednica.


Neće biti naslednika\nKljučno pitanje, kako se Vladimiru Putinu bliži kraj drugog predsedničkog mandata u Rusiji je već neko vreme ko će ga naslediti na tom položaju. Predsednik Putin je rekao da on ne priprema nikakvog naslednika već da će sledeći predsednik Rusije biti izabran na demokratskim izborima:\n"Neće biti naslednika. Biće kandidata za položaj predsednika Rusije i sve što treba da učine vlasti je da obezbede demokratske kampanje kandidata kako bi građani Rusije mogli da izaberu na osnovu informacija."\nBrojna pitanja ticala su se ruske energetske politike. Predsednik Putin je odbacio sugestiju iz jednog pitanja da Rusija koristi sopstvene obilne izvore energije, najveće u svetu, kao političko oruđe za ucenu Zapada i postsovjetskih država:\n"Ruska Federacija je uvek ispunjavala i nastaviće da ispunjava svoje obaveze ali nećemo naveliko dotirati privrede trećih zemalja."\nVladimir Putin je nazvao "interesantnom idejom" pitanje o tome postoji li mogućnost formiranja organizacije država izvoznica gasa nalik OPEC-u – Organizaciji država izvoznica nafte.\nŠto se tiče unutrašnje situacije u Rusiji – predsednik Putin je rekao da privreda njegove zemlje stoji odlično i prelazi iz faze stabilizacije u period razvoja: Inflacija je prvi put jednocifrena, isplaćene su 22 milijarde dolara stranog duga iz vremena Sovjetskog Saveza, a samo prošle godine u Rusiju je ušla 31,5 milijarda evra stranog kapitala, rekao je predsednik Putin:\n"Prosečna plata je porasla za 13,5%, prihodi stanovništva su povećani za 10%, a prosečna penzija za 5,4%."\nNa pitanje da prokomentariše smrt novinarke Ane Politkovskaje ubijene jesenas i ubistvo novinara Pola Hlebnjikova, američkog državljanina ruskog porekla pre dve godine predsednik Putin je rekao da su njih dvoje "dali živote za demokratsku Rusiju" i da ubistva novinara smatra ogromnim problemom i u svojoj zemlji i drugde:\n"Problem ubistva novinara je jedno od najtežih pitanja u našoj zemlji i drugde. Mi shvatamo stepen sopstvene odgovornosti za to. Učinićemo sve da zaštitimo novinare."\nKomentarišući još jedno ubistvo koje je dobilo prostora u svetskim medijima – smaknuće ruskog špijuna-prebega Aleksandra Litvninjenka predsednik Putin je ponovio stav Kremlja da je reč o "igraču manjeg kalibra" koji nije predstavljao nikakvu opasnost po Rusiju:\n"Nije uopšte znao nikakve tajne. Sve što je mogao da kaže o službi u kojoj je radio već je odavno izneo u javnost i tu nema ničeg novog. Ponavljam, samo istraga može dati odgovore na pitanja šta se tamo dogodilo."\nPredsednik Ruske Federacije je ponovio oštro protivljenje razmeštanju američkih raketa u Istočnoj Evropi u sklopu sistema protivraketne odbrane:\n"Naši vojni stručnjaci ne veruju da je raketni odbrambeni sistem usmeren na odbranu od Irana ili nekih terorista. Šta može da učini balističko oružje teroristima? Ima li tamo zaista terorista sa balističkim raketama? Putanja raketa koje bi mogle biti ispaljene sa teritorije Irana takođe je dobro poznata. A Iran čak i nema balističke projektile."\nTo će izazvati "asimetričnu, ali veoma efikasnu reakciju Rusije" rekao je predsednik Putin.\nKonferenciji za medije u Kremlju pristustvovalo je 1.232-je novinara - najviše od kako je Vladimir Putin na dužnosti predsednika Rusije.


Insajder debata: Nebojša Krstić i Branislav Lečić\nDa li je u Srbiji moguć dijalog političkih neistomišljenika? Kuda vodi podela na nas i na njih, na izdajnike i patriote? Šta je alternativa, kako izaći iz podeljenosti društva? Da li je u Srbiji danas moguća civilizovana debata? Gosti Senke Vlatković Odavić bili su Nebojša ...\nDa li je moguć dijalog političkih neistomišljenika? Član Glavnog odbora Demokratske stranke Branislav Lečić i marketinški stručnjak Nebojša Krstić gostovali su emisiji Insajder i tom prilikom usaglasili da srpsko društvo je podeljeno i nedostatak dijaloga dovodi do nasilja, ali ...


Fajnal-for Lige šampiona i Lige Evrope? UEFA ima novi predlog\nJedna utakmica u polufinalu i finalni meč\nUEFA će predložiti da Fajnal-for odluči pobednike Lige šampiona i Lige Evrope.\nEvropska kuća fudbala suspendovala je najelitnija takmičenja zbog pandemije koronavirusa i sada se traži rešenje za završetak LŠ i LE.\nUEFA će predložiti Fajnal-for na video konferenciji u utorak, kojoj će prisustvovati zvaničnici 55 fudbalskih saveza.\nIdeja je da se odigraju završni turniri po ugledu na košarkaške Fajnal-for turnire.\nĐorđo Marketi, generalni sekretar UEFA, izneće predlog na konferenciji da se nakon odigranih revanš mečeva osmine finala, odigra samo jedna utakmica u četvrtfinalu na neutralnom terenu ili da žreb odluči domaćina.\nKada bi dobili četiri najbolje ekipe, Fajnal-for bi se odigrao za tri dana – po jedna utakmica u polufinalu i finalni meč.\nFajnal-for Lige šampiona igrao bi se u Istanbulu, dok bi se završni turnir Lige Evrope igrao u Gdanjsku.


Ministrica Dilberović primila ministricu nauke Crne Gore\nFederalna ministrica obrazovanja i nauke Elvira Dilberović danas je u sjedištu Ministarstva u Mostaru, primila ministricu nauke Crne Gore Sanju Damjanović, koja joj je predstavila inicijativu za osnivanje Međunarodnog instituta za održive tehnologije u jugoistočnoj Evropi s misijom “Nauka za mir”.\nGlavni cilj instituta je promocija i unapređenje saradnje između nauke, tehnologije i industrije, osiguranje platforme za razvoj obrazovanja i usavršavanja mladih naučnika i inžinjera, kao i transfera znanja tehnologija iz evropskih laboratorija kao što su CERN i drugi centri.\nOva inicijativa bi, zbog umrežavanja različitih aktivnosti, bila jedinstvena u cijeloj regiji i još jedan uspješan primjer CERN-ovog modela. Ovakav projekt bi znatno utjecao na poboljšanje životnog standarda i smanjenje nezaposlenosti.\nMinistrica Dilberović upoznala je Damjanović da Ministarstvo kontinuirano podržava razvoj nauke te naučno-istraživačke i istraživačko-razvojne djelatnosti u Federaciji BiH, s ciljem stvaranja preduvjeta za brže uključivanje Bosne i Hercegovine u krug zemalja regije i Evropske unije, opredijeljenih za izgradnju društva zasnovanog na znanju i njegovoj primjeni.\nIzrazila je nadu da će ovaj projekt, koji je podržan od strane UN-a, UNESCO-a, CERN-a i Evropske komisije, obzirom na sveukupni značaj nauke i istraživačkog rada za društveni i ekonomski razvoj, dobiti potrebnu podršku svih zemalja u regiji, čime bi bio otvoren prostor za međusobnu saradnju i njegovo potpuno realiziranje, saopćeno je iz Federalnog ministarstva obrazovanja i nauke.


Potpisivanje Ugovora o finansijskoj podršci Grada dobrovoljnim vatrogasnim društvima\nU srijedu 4.7.2007. godine u 11.00 sati, gradonačelnica Sarajeva Semiha Borovac potpisat će Ugovore o realizaciji odobrenih finansijskih sredstava iz Budžeta Grada Sarajeva za 2007. godinu dobrovoljnim vatrogasnim društvima.\n3. Jula 2007. in Najave i Obavijesti\nGrad Sarajevo finansijski podržao izgradnju spomen-obilježja generalu Safetu Hadžiću\nGradonačelnica Sarajeva Semiha Borovac i direktor Fonda KS za izgradnju i očuvanje grobalja šehida i poginulih boraca, memorijalnih centara i spomen-obilježja žrtava genocida Ibrahim Hadžibajrić potpisali su Ugovor o sufinansiranju izgradnje spomen-obilježja generalu Safetu Hadžiću.\n3. Jula 2007. in Novosti\nPredstavnici Komisije za odnose sa vjerskim zajednicama i crkvama Gradskog vijeća Grada Sarajeva danas su posjetili Vrhbosansku nadbiskupiju u okviru Programa aktivnosti ove komisije u 2007. godini. Predsjednik Komisije Idriz Hodžić i ekonom Vrhbosanske nadbiskupije Luka Kasedžić saradnju Grada Sarajeva i vjerskih zajednica i crkava, započetu prije dvije godine, ocijenili su izuzetno uspješnom.


U Crnoj Gori 58 milionera, najbogatiji na računima ima 25,2 miliona eura – Bankar.me\nU Crnoj Gori 58 milionera, najbogatiji na računima ima 25,2 miliona eura\nAugust 2, 2021 Članci, CRNA GORA, LIČNE FINANSIJE, SVE VIJESTI Leave a comment\nNa kraju juna, prema mjesečnim podacima koje su banke dostavile Centralnoj banci (CBCG), u Crnoj Gori ima 58 fizičkih lica koji imaju depozit iznad milion eura.\nU odnosu na kraj 2020. godine, broj fizičkih lica koja imaju depozit od milion i više eura je smanjen za dva, odnosno u godini u kojoj je pandemija poremetila sve, bilo je 60 milionera u našoj državi.\n“Najveći iznos depozita fizičkog lica iznosi 25,2 miliona eura. Riječ je o nerezidentu”, kazali su “Danu” iz Centralne banke i dodali da ne raspolažu podacima o zanimanju tog deponenta.\nNa pitanje koliko iznose depoziti deset najvećih deponenata, kada su u pitanju fizička lica, iz CBCG su odgovorili da je ukupan iznos depozita tih fizičkih lica 66 miliona. Ispada da deset najvećih deponenata u prosjeku drži 6,6 miliona eura u bankama.\nTako, dok je svaki peti građanin Crne Gore na ivici siromaštva, dok je najveći broj onih koji primaju plate i penzije ispod prosjeka, mali broj građana Crne Gore ne zna, narodski rečeno, šta će s parama, piše podgorički list.\nPrema podacima Fonda za zaštitu depozita (FZD), ukupni depoziti fizičkih i pravnih lica na kraju prošle godine iznosili su 3,38 milijardi eura, što je za 96 miliona, odnosno 2,78 odsto manje u odnosu na 2019. godinu. Prije nekoliko dana iz CBCG su kazali da su depoziti za šest mjeseci ove godine porasli za devet odsto.\nPrema podacima FZD-a, koje je “Dan” nedavno objavio, između 50 i 100 hiljada eura depozita ima 5.097 deponenata, od čega 4.110 fizičkih i 987 pravnih lica. Preko 100 hiljada eura depozita u bankama ima 3.501 deponent, od toga je 1.887 građana i 1.614 pravnih lica, odnosno firmi.\n“Broj deponenata koji imaju garantovani depozit ispod 50 hiljada eura na kraju 2020. godine iznosi 638.334, što čini 98,69 odsto ukupnog broja deponenata koji imaju garantovani depozit. Broj deponenata koji imaju garantovani depozit preko 50 hiljada eura, iznosi 8.454, što čini 1,31 odsto ukupnog broja deponenata koji imaju garantovani depozit. Deponenti koji imaju garantovani depozit veći od 50.000 eura čine 28,66 odsto ukupnih garantovanih depozita sa sledećom strukturom: 5.951 fizičko lice i 2.503 pravna lica”, naveli su iz Fonda u izvještaju za 2020. godinu.\nPOJMOVIbroj milionera u crnoj gori Milioneri Crna Gora\nPrevious Vuković: Situacija u Plantažama složena i veoma teška\nSljedeći Kada je dolar postao vredniji od zlata


Tim Energym sa pametnom teretanom pobednik konkursa 'IMAM REŠENJE za pametniji grad'\nKako kažu iz organizacijie, cilj konkursa “IMAM REŠENJE za pametniji grad” bio je da se pronađu inovativna rešenja iz domena pametnih gradova koja mogu da poboljšaju život građana u urbanim sredinama – a koja se razvijaju upravo u Srbiji.\nJedna od ideja na kojoj su prijavljeni timovi radili, a koja je ujedno i pobednička, jeste rešenje startapa Energym Group koja podrazumeva pametne teretane na otvorenom ili zatvorenom prostoru. Ti pametni centri za vežbanje sadržaće posebne sprave za vežbanje koje proizvode energiju koja se može koristiti i distribuirati po želji, a to je timu donelo novčanu nagradu od 5.000 evra.\nDrugo mesto osvojio je tim sa idejom pametnog sistema uličnog osvetljenja koji uz pomoć posebnih senzora reguliše svetlost i štedi energiju na nivou celog grada, dok je treće mesto pripalo timu Smart Waste Monitoring System koji razvija rešenje pametnih kontejnera koji prate nivo otpada ne bi li optimizovali rute kamiona i bili alarmirani ukoliko je kontejner zapaljen.\n€25.000 za dalji razvoj ili implementaciju\nKako organizatori navode, na konkurs su se prijavila čak 172 pojedinca i tima, a u svrhu daljeg razvoja rešenja kompanija Belgrade Waterfront obezbedila je i dodatni fond od 25.000 evra za dodatno usavršavanje ili primenu najboljih projekata, kako bi podstakla najbolje timove da dalje rade na svojim idejama, razrađuju ih i implementiraju.\nPredstavnici kompanije dodaju i da će nastaviti da podržavaju slične inicijative, a Nikola Nedeljković, generalni direktor kompanije Belgrade Waterfront dodao je da ta kompanija na brojne načine teži da podrži ljude koji imaju dobre ideje. „Svesni smo da su nove tehnologije naša budućnost i primenjujemo ih u poslovanju i izgradnji gde god je to moguće“, zaključuje on.\nImam resenje za pametniji grad


Budući da sa posljednjim danom septembra ističe rok za verifikaciju stare devizne štednje delegati su usvojili i zaključak kojim se od Savjeta ministara traži da još jednom razmotri ovaj zakon u dijelu koji se tiče roka verifikacije.\nUsvojen je i zaključak da Parlamentarna skupština BiH formira komisiju koja bi u slučajevima kad je teško dokazati staru deviznu štednju posredovala između agencija za verifikaciju i poslovnih banaka.\nProtiv usvajanja zakona bili su predstavnici starih deviznih štediša.\nSvetozar Nišić osporio je isplatu u obveznicama i zatražio da se štednja isplati u gotovini, dok je Amila Omersoftić ukazala na problem više od 60 odsto starih deviznih štediša koji zbog nedostatka dokumenata nisu u stanju da dokažu svoju štednju.\nUsvojenim zakonom rok za verifikaciju je 30. septembar ove godine, a rok za izdavanje obveznica iza kojih stoji država BiH 30. mart iduće godine.\nKamata na štednju koja se obračunava do datuma verifikacije je 0,5 odsto, a od verifikacije do izdavanja obveznica 2,5 odsto.\nOvim zakonom izmirenje stare devizne štednje stavlja se u isti nivo sa servisiranjem spoljnog duga BiH.\nPrethodno je Dom naroda usvojio Zakon o izmjenama i dopunama Zakona o parničnom postupku pred Sudom BiH, Zakon o izmjeni Zakona o konkurenciji te Zakon o izmjeni Zakona o administrativnim taksama, kojim se ukidaju takse za spise i radnje u postupku javnih nabavki.\nPrijedlog zakona o dopunama Zakona BiH o izvršenju krivičnih sankcija, pritvora i drugih mjera predlagača srpskog delegata Slobodana Šarabe nije dobio potrebnu većinu glasova.\nOdlučeno je da Prijedlog zakona o izmjenama Zakona o carinskoj taritifi BiH čijim bi se usvajanjem omogućio uvoz 100.000 tona pšenice bez carine bude razmatran u ovom domu po skraćenoj proceduri, dok će Prijedlog zakona o usvajanju Zakona o izmjenama i dopunama Zakona o krivičnom postupku biti razmatran po hitnom postupku.\nSjednica je nastavljena razmatranjem u prvom čitanju Prijedloga zakona o izmjenama i dopunama Zakona o Savjetu ministara.


01.02.2021 u 17:26\nPovratak navijača na stadione u Španiji moguć u aprilu\nPredsednik španske fudbalske lige Havijer Tebas rekao je danas da bi navijači mogli da se vrate na stadione do aprila, u zavisnosti od toka vakcinacije protiv korona virusa. Prošle godine fudbal u Španiji bio je prekinut na tri meseca zbog pandemije, a sezona je zbog toga završena tokom leta. Navijači nisu prisustvovali utakmicama prve i druge lige od marta. U Španiji se spekuliše o mogućem povratku navijača na stadione, a Tebas je rekao da je sada optimističniji i da će predstojeće nedelje tokom kojih će se obaviti vakcinacija, biti ključne za odluku o navijačima. „Sve će zavisiti od naredne dve ili tri nedelje. Ako se poveća broj vakcinisanih u februaru i smanji se nivo infekcije, moguće je da navijači u aprilu i maju dođu na stadione”, rekao je Tebas za Kadena Ser. On je\n08.01.2021 u 12:10\nMuzej sporta bi ukrasio Nacionalni stadion\nPredviđeno je da ove godine počne izgradnja Nacionalnog fudbalskog stadiona. To je prilika da se konačno reši i jedan odavno postavljen zadatak. Mi imamo Muzej sporta, ali on već godinama živi u evakuacionim uslovima! Opipljive sportske uspomene, decenijama brižljivo sabirane, danas-sutra mogu da nestanu pod zubom vremena. Muzejska zbirka na Državnom institutu za fiskulturu (DIF) delo je Borivoja Jovanovića, svestranog sportskog pregaoca (posebno u košarci, gde je bio i predsednik Košarkaškog saveza Srbije, selektor, sudija), jednog od onih koje je država pre rata poslala u Varšavu da izuče za učitelje sporta. U monografiji Fakulteta sporta i fizičkog vaspitanja iz 2006. stoji da je prikupljanje građe iz prošlosti našeg sporta počeo 1948, kao predavač istorije fizičke kulture.\n28.10.2020 u 12:12\nLeskovac dobija fudbalski stadion po Uefa standardima\nLeskovac – Leskovac će biti prvi od tri grada, pored Zaječara i Loznice, u kojem će biti izgrađen moderan gradski stadion „Dubočica” i to prema Uefa standardima čija je vrednost, kada kompletna investicija bude realizovana, 21 milion evra. Gradonačelnik dr Goran Cvetanović je, govoreći o stadionu na sednici lokalnog parlamenta, rekao da ne treba da čudi činjenica što je baš Leskovac jedan od tri grada u kojima će projekat izgradnje stadiona po najsavremenijim svetskim standardima biti realizovan kada se uzme u obzir da se grad ubrzano razvija na svim poljima. – Nakon izgradnje samog stadiona sa parkingom, što je prva faza, druga će podrazumevati izgradnju sportskog objekta uslužnog karaktera, severno od objekta stadiona. Biće i treća faza u okviru koje će se sprovesti izgradnja\nStadion „San Siro” u Milanu biće srušen\nMILANO – Čuveni stadion „Đuzepe Meaca” ili San Siro u Milanu biće srušen, nakon što fudbalski klubovi Milan i Inter izgrade novi, prenosi Gazeta delo sport. Kako se navodi, ministarstvo kulture Italije donelo je zaključak da stadion napravljen još 1926. godine i više puta renoviran, poslednji put 2016, nema kulturološku vrednost da bi postojao osnov za zabranu rušenja, prenosi Tanjug. Stadion koji od 1980. godine nosi ime po legendarnom italijanskom fudbaleru, koji je igrao za Inter i Milan, ima kapacitet od 75.923 sedišta i jedan je od najvećih u Evropi. Na njemu su se igrali brojni istorijski mečevi, uključujući Svetska i Evropska prvenstva, kao i četiri finala Lige šampiona.\n13.05.2020 u 10:38\nNa današnji dan počeo kraj SFRJ\nNa današnji dan pre 30 godina dogodili su se veliki neredi na stadionu „Maksimir” uoči fudbalske utakmice između Dinama i Crvene zvezde, koji su najavili kraj SFRJ. Zvezda je u Zagreb stigla kao šampion, očekivala se kvalitetna utakmica, ali došlo je do sukoba navijača i „čuvenog” udaranja policajca od kapitena Dinama Zvonimira Bobana, koji su kulminirali prekidom. Iz Beograda je u Zagreb stiglo oko 3.000 Delija predvođenih Željkom Ražnatovićem Arkanom, sa druge strane domaći „Bed blu bojsi” spremno su dočekali sukob. „Straha za nas nije bilo jer, nismo očekivali da će se to dogoditi. Više smo bili šokirani. Kad je kamenje počelo da pada na teren, otišli smo u svlačionicu i većinu događaja videli tek kasnije na televiziji. Igrači Dinama su pričekali da se situacija malo smiri i\n24.01.2020 u 18:00\nAriljci od transfera Stevanovića grade stadion\nKroz čuvenu školu fudbala u Arilju, pod dirigentskom palicom trenera Radovana Vranića, prodefilovalo je u ovih dvadesetak godina na stotine, možda čak i hiljade dečaka, od kojih mnogi danas igraju na našim fudbalskim terenima, a dobar deo njih ostvario je i zapaženu inostranu karijeru. Zbog odlične saradnje sa Partizanom, dobar deo talentovanih dečaka iz Arilja, nastavljao je svoju fudbalsku karijeru u „crno-belom” dresu. Kada je Tomislav Pajović, pre tačno dve decenije otišao u Partizan, a godinu dana kasnije istim putem krenuo i Marko Jovanović, fudbalsko prijateljstvo kluba iz Arilja i Partizana, postalo je neraskidiva veza, koja je uspešno nastavljena i svih ovih godina. Ipak, veliki trud i entuzijazam, OFK Vranić, čiji je idejni tvorac Radovan Vranić, mogao bi dobro da naplati već\n15.12.2019 u 20:57\nTerzić: Gradimo novi stadion – koštaće 200 miliona evra\nFudbalski klub Crvena zvezda trebalo bi da za dve godine počne izgradnju novog stadiona, koji bi koštao 200 miliona evra, izjavio je generalni direktor Zvezdan Terzić. Terzić je na svečanosti „Crveno bele veče” u hotelu Hajatu otkrio da je o tome razgovarao sa vrhom države. „Gradimo novi stadion, potrebno nam je dve godine da prikupimo dokumentaciju. Smatramo da će novi stadion biti pokretač kluba”, rekao je Terzić, prenosi Tanjug. Prema njegovim rečima novi stadion bio bi izgrađen na mestu sadašnjeg „Rajka Mitića”, koštao bi 200 miliona evra sa kapacitetom 42.000 mesta. „Svesni smo da smo vlasnici kvalitetnog zemljišta od 16 hektara. U pregovorima smo sa potencijalnim investitorima”, naveo je Terzić.\n20.11.2019 u 19:00\nĆurković na fudbalskoj gala večeri u Budimpešti\nNaši severni susedi se odnedavno ponose novom fudbalskom lepoticom u prestonici. Nova „Puškaš arena” je bukvalno nikla na temeljima čuvenog NEP stadiona. Mađari su pre nešto više od pola veka bili na vrhuncu svoje fudbalske moći, zahvaljujući Puškašu, Gereču, Fejvešiju, da bi sve do pre nekoliko godina bili na začelju fudbalske kolone na Starom kontinentu. Međutim, pojavili su se ljudi koji vole fudbal i koji su bili spremni da ulože u novi fudbalski preporod. Pre nekoliko dana u Budimpešti je otvoren nov moderan stadion koji će biti u službi narednog šampionata Evrope. Mnogi se slažu da je to danas jedan od najmodernijih stadiona u Evropi. Tom značajnom događaju prisustvovale su mnoge fudbalske zvanice iz Evrope, koje je predvodio predsednik Uefe Aleksandar Čeferin, a među gostima su


Diplome su sjajna stvar ali je sve mnogo ljepše kada ste i član partije - Gerila\nNišta nije važno ukoliko ste u pravoj stranci. I sadašnji član Predsjedništa Bosne i Hercegovine Milorad Dodik je jasno u kampanji pred opšte izbore prošle godine rekao da su uzalud diplome ukoliko niste odabrali pobjedničku stranku u Republici Srpskoj. Primjer konkursa za upražnjeno mjesto direktora republičkog Inspektorata potvrđuje pravilo.\nPortal Kapital u tekstu o ponovno otvorenom konkursu za posao direktora Inspektorata Republike Srpske navodi da je u posebne uslove konkursa stavljeno da kandidat za direktora mora da ima ekonomski, pravni ili medicinski fakultet smijer farmacija. Zanimljivo je to što aktuelni vršilac dužnosti direktora ove ustanove i kandidat za novog direktora, kadar Socijalističke partije Danijela Batar, ima upravo diplomu medicinskog fakulteta, smijer farmacija. Konkurs je otvoren do 8. avgusta.\nMediji su ranije izvještavali da je prethodni konkurs poništen, zvanično zbog neimenovanja konkursne komisije a nezvanično jer Danijela Batar nije ispunjavala uslove. Nakon poništenja konkursa izmjenjen je Pravilnik o sistematizaciji a u posebnim uslovima se našao i medicinski fakultet smijer farmacija.\nDanijela Batar je na funkciju vršioca dužnosti direktora Republičke uprave za inspekcijske poslove postavljena u maju 2018. godine, nakon smijene Predraga Tomića sa te pozicije.\nRelated tags : Danijela Batar Inspektorat RS Medicinski fakultet Socijalističa partija RS vlada rs\n14 Decembra, 20180\nKolegijum Narodne skupštine Republike Srpske donio je odluku da posebna sjednica posvećena izboru Vlade bude, kako je i očekivano, održana u ponedeljak 17. decembra sa početkom u 12 časova. Na dne\nSavez strukovnih sindikata zdravstvenih radnika Republike Srpske, kao najbrojniji reprezentativni sindikat u oblasti zdravstva u kojem udruženo djeluju Strukovni sindikat doktora medicine i Struko


Primena računarske tehnike u eksperimentalnoj fizici čvrstog stanja - Institut za nuklearne nauke "Vinča"\nPrimena računarske tehnike u eksperimentalnoj fizici čvrstog stanja\nOznaka projekta: 174031\nCilj projekta primene računarske tehnike u eksperimentalnoj fizici čvrstog stanja je razvoj računarske i telekomunikacione infrastrukture za modeliranje i simulaciju fizičkih procesa u fazi planiranja i izvođenja eksperimenata Laboratorije za multidisciplinarna istraživanja Instituta za fiziku u Beogradu, kao i obrade i diseminacije dobijenih rezultata. Hardverska i softverska infrastruktura za naučna istraživanja, modeliranje i simulaciju, upravljanje eksperimentima, akviziciju podataka i obradu rezultata je projektovana na osnovu koncepta cloud computing-a.\nPrimenom cloud computing-a omogućava se obezbeđivanje skalabilnih informatičkih kapaciteta u vidu usluge isporučene putem Interneta. Projektom je predviđeno da se deo računarske infrastrukture “oblaka” nalazi u Laboratoriji za simluaciju Fakulteta organizacionih nauka, deo u Laboratoriji za multidisciplinarna istraživanja Instituta za fiziku, a deo u Institutu za nuklearne nauke Vinča. Veza između delova oblaka je projektovana za implementaciju preko postojeće optičke infrastrukture Akademske mreže Srbije brzinom 1Gb/sek.\nEksperimenti koji će se vršiti u postavljenom okruženju odnose se na proučavanje ponašanja novosintetisanih materijala i biomaterijala na visokim pritiscima, njihova termička svojstva, uticaj nepovoljnih efekata iz okruženja na biomaterijale, kao i komunikacija između bioloških objekata biljnog porekla.\nLaboratorija za termotehniku i energetiku\nIstraživači uključeni u projekat: Ivana Aleksić, Istraživač saradnikMarijana Terzić, Istraživač pripravnik


Ukinuta presuda i pripadniku Šarićeve Argentinske grupe - Nova Borba\nUkinuta presuda i pripadniku Šarićeve Argentinske grupe\nApelacioni sud u Beogradu ukinuo je presudu još jednom saradniku Darka Šarića, Mihajlu Đokoviću koji je u oktobru prošle godine bio osuđen na 11 godina zatvora zbog trgovine kokainom.\nNaloženo je da se Đokoviću suđenje ponovi.\nIsta odluka nedavno je doneta i u slučaju Darka Šarića i ostalih optuženih za šverc 5.7 kokaina iz Latinske Amerike u Zapadnu Evropu, pa bi moglo da se desi da ovi slučajevi budu objedinjeni na ponovljenom suđenju.\nPo nalaženju Apelacionog suda, prvostepena presuda Dudiću je obuhvaćena bitnom povredom odredaba krivičnog postupka jer u njoj nisu navedeni razlozi o činjenicama koje su predmet dokazivanja, a oni koji su dati su potpuno nejasni, zbog čega je ukidanje prvostepene presude bilo nužno.\nĐokoviću se sudilo odvojeno od Šarićeve grupe koja je letos prvostepeno osuđena, jer je tek u maju 2015. godine ekstradiran iz Italije u kojoj se prvobitno vodio postupak protiv njega, takođe zbog šverca kokaina.\nOn se optužnicom tereti da je početkom 2006. godine postao pripadnik organizovane kriminalne grupe koja je delovala do 15. oktobra 2009. godine na teritoriji Srbije, više zemalja bivše SFRJ, zapadne Evrope i Južne Amerike, a koju su organizovali Šarić, Goran Soković i Željko Vujanović i sada pokojni Dragan Dudić zvani Fric.\nOptužen je za krijumčarenje 1.825 tona kokaine iz Argentine, dok se cela optužnica protiv više od 20 pripadnika Šarićeve grupe odnosi na krijumčarenje ukupno 5.7 tona droge, pored Agrentine i iz Brazila i Urugvaja.


Oduzeto 200 kg duhana u vrijednosti 34.000 KM Ovlašteni sužbenici Uprave za indirektno oporezivanje na putnoj komunikaciji Sarajevo-Konjic privremeno su oduzeli 200 kilograma sitno rezanog duhana, koji nije bio obilježen akciznim markicama UIO.\n22. 11. 2020. u 14:14 Face.ba\nOvlašteni sužbenici Uprave za indirektno oporezivanje na putnoj komunikaciji Sarajevo-Konjic privremeno su oduzeli 200 kilograma sitno rezanog duhana, koji nije bio obilježen akciznim markicama UIO.\nUkupna tržišna vrijednost akcizne robe koja je bila namijenjena „crnom tržištu“ u Bosni i Hercegovini procjenjuje se na iznos od 34.000 KM.\nAkcizna roba koja nije bila obilježena akciznim markica UIO, a čija se tržišna vrijednost procjenjuje na iznos od 34.000 KM, otkrivena je u putničkom motornom vozilu na putnom pravcu Sarajevo – Konjic. Prema instrukcijama i uputama Tužilaštva BiH i Suda BiH krijumčareni duhan je privremeno oduzet, a protiv počinioca bit će podneseni izvještaji Tužilaštvu BiH.


ponedeljak, 14 mart 2016 12:37\nNovak Đoković plasirao se u treće kolo turnira iz Masters 1000 serije u Indijan Velsu, pošto je savladao Bjorna Fratanđela sa 2:6, 6:1, 6:2. Rafael Nadal prošao je u treće kolo prvog Mastersa sezone u Indijan Velsu.\nAmerikanac, trenutno 149. teniser planete, nikada nije bio u Top 100, do ovog turnira nije dobio nikoga iz najboljih 60, ali sada je odigrao možda i meč karijere i namučio najboljeg na svetu.\nIskoristio je Fratanđelo Novakovu nestrpljivost na početku – Đoković je po vetru pravio mnogo grešaka, a Amerikanac se bolje nosio s takvim vremenskim prilikama i vremenom je sticao samopouzdanje.\nOsvojio je prvi set i već su počele spekulacije kada je Novak poslednji put izgubio meč od igrača van prvih 100 – predao je Krajinoviću u Beogradu 2010. godine, a kompletan meč poslednji put izgubio je u Majamiju 2008. od tada 122. igrača Kevina Andersona.\nTi podaci neće se često spominjati narednih dana, pošto je Đoković uspeo da preokrene. Drugi set osvojio je lako i činilo se da će i treći biti u istom maniru kada je srpski teniser napravio brejk na startu trećeg seta.\nMeđutim, Fratanđelo je igrao rasterećeno, uspeo je da vrati brejk i da u narednih petnaestak minuta dobro oznoji Đokovića – ipak, ključne poene osvojio je prvi igrač sveta i došao je do neočekivano teške pobede posle jednog časa i 45 minuta igre.\nĐoković će se u trećem kolu sastati se sa Filipom Kolšrajberom, koji je deklasirao Denisa Kudlu 6:0, 6:1. Srpski teniser dobio je Nemca u sedam od osam međusobnih duela, uključujuči i poslednji sudar prošle godine u prvom kolu Vimbldona.\nNadal je bio bolji od Luksemburžanina Žila Milera u tri seta, sa 6:2, 2:6, 6:4.\nSledeći rival biće mu zemljak Fernando Verdasko, njegov dubl partner koji je drugo kolo prošao predajom Martina Kližana.\n"Teški su bili uslovi, ali stvarno sam srećan zbog pobede jer su moja tri poslednja poraza bila ili u tri, ili u pet setova. Bio mi je potreban ovakav trijumf, mnogo sam srećan zbog njega", rekao je Nadal.\nDalje je prošao i Džon Izner, koji je pobedom nad Andreasom Sepijem postao četvrti Amerikanac u trećoj rundi, jer su pre njega trijumfovali Džek Sok, Sem Kveri i Stiv Džonson.\nMladi nemački teniser Aleksander Zverev savladao je 23. nosioca Grigora Dimitrova sa 6:4, 3:6, 7:5 u drugom kolu turnira iz Masters 1000 serije u Indijan Velsu.\nMomak rođen 1997. godine pokazuje da napreduje prilično brzo, a sada je iz praktično izgubljene pozicije došao do trijumfa.\nIstina, Zverev je osvojio prvi set i sjajnim servisima dugo je spasavao brejk lopte, ali je popustio u završnici drugog seta. Činilo se da su kola potpuno pošla nizbrdo kada je Dimitrov poveo sa 2:0 i došao do tri vezane brejk lopte u trećem setu.\nMeđutim, 18-godišnjak je uspeo da se izvuče, a zatim i da bez problema čuva servis sve do završnice. Onda je u završnici uz malo sreće došao do dve vezane meč lopte i realizovao je drugu za veliku pobedu.\nZverev je ove sezone već dobio Čilića, namučio je Berdiha i pokazuje da će se uskoro priključiti širem vrhu. U trećem kolu čeka ga Žil Simon, koji je u neobičnom meču savladao Vašeka Pospišila sa 1:6, 6:0, 6:1. Pošto je izgubio prvi set, Francuz je uzeo 11 gemova u nizu i ubrzo je došao do pobede.\nJužni, koji je sve bliži kraju karijere, predao je meč Bautisti Agutu, dok se Tim mučio, ali je u dva seta bio bolji od kvalifikanta Kovalika.\nBenoa Per potvrdio je reputaciju nepredvidljivosti i uzeo je samo četiri gema u meču sa zemljakom Manarinom, a Kei Nišikori motivisano i odlučno je počeo turnir, pa je Kukuškina savladao sa rutinskih 6:3, 6:3.\nRoberto Bautista Agut – Mihail Južni predaja Južnog\nAleksander Zverev – Grigor Dimitrov 6:4, 3:6, 7:5\nDominik Tim – Jozef Kovalik 7:6 (7-4), 7:6 (7-3)\nAdrijan Manarino – Benoa Per 6:1, 6:3\nŽo-Vilfred Conga – Vensan Milo 7:5, 6:1\nSem Kveri – Timo de Baker 7:6 (7-5), 6:4\nKei Nišikori – Mihail Kukuškin 6:3, 6:3\nŽil Simon – Vašek Pospišil 1:6, 6:0, 6:1\nFilip Kolšrajber – Denis Kudla 6:0, 6:1\nFelisijano Lopes – Giljermo Garsija Lopes 6:2, 6:2\nNovak Đoković – Bjorn Fratanđelo 2:6, 6:1, 6:2\nDžek Sok - Mihael Berer 6:2, 6:4\nFernando Verdasko – Martin Kližan 5:3, predaja Kližana\nStiv Džonson – Džon Milman 6:4, 6:2\nDžon Izner – Andreas Sepi 7:6 (7-1), 6:4\nRafael Nadal – Žil Miler 6:2, 2:6, 6:4


Smena jedini dogovor - Bor GRAD INFO\nSmena jedini dogovor\nurednik\t авг 28, 2008 359 0\nAutor teksta: Lj. Trifunović, 27.08.2008 – Večernje novosti\nBOR – Glasovima odbornika, njih 21, iz DS, DSS, Vlaške demokratske stranke Srbije (VDSS) i koalicije „Živim za Bor“, koju predvodi gradonačelnik Zaječara Boško Ničić, u sredu je funkcije predsednika opštine Bor razrešen Branislav Rankić, član SRS, čijih 13 odbornika u lokalnom parlamentu nisu želeli da učestvuju u glasanju. Sa mesta predsednika SO Bor smenjena je i dr Zlata Marković, takođe član SRS.\nMeđutim, do izbora novog gradonačelnika Bora i predsednika lokalnog parlamenta nije došlo, budući da se nova skupštinska većina još nije dogovorila o tome, zbog čega će Rankić i Markovićeva nastaviti da obavljaju svoje dužnosti i u narednih 15 dana, koliko je zakonski rok za izbor novog opštinskog rukovodstva. Nezvanično, najozbiljniji kandidat da zasedne u fotelju predsednika opštine Bor je Srđan Marjanović, prvi čovek borskih demokrata.\nRadikali su u sredu pokušali da isprovociraju novu skupštinsku većinu, budući da su se jedino oni i javljali za reč. Najviše kritika bilo je upućeno Draganu Žikiću, predsedniku borskog SPS, koji je do srede bio i Rankićev zamenik. Njemu je zamerano da je izdao Boranina Nikolu Šainovića, kome se sada sudi za ratne zločine u Tribunalu u Hagu, Slobodana Miloševića, glasače,\npolitiku socijalista… Međutim, Žikić je sve to pratio sa osmehom i povremeno je nešto zapisivao. Replika su se u sredu mudro uzdržali i svi ostali članovi nove skupštinske većine.\nA, sada već bivši predsenik opštine Bor je zahvalio članovima nove skupštinske većine što su pokrenuli zahtev za njegov opoziv. On je ocenio da je koalicija, koja je u sredu i ozvaničena, neprirodna i da će potrajati najviše dva meseca, što je potkrepio time da još nisu uspeli da se dogovore o raspodeli funkcija.\n– Za poslednje tri godine, koliko sam bio predsednik opštine, nisam stekao ni stan, ni kuću, kao moji prethodnici – kazao je Rankić. – Takođe, nisam reketirao borske privrednike, kao što su to radili članovi DS i DSS, dok su bili na vlasti u Boru. Ali, na sledećim izborima, koji će biti vrlo brzo, SRS će osvojiti više od 50 odsto glasova i ja ću ponovo biti predsednik – obećao je Ankić.\nNeposredno pred početak sednice SO Bor, odbornička grupa SPS aktivirala je blanko ostavku svog odbornika Zorana Kušljugića, koji je odbio da se prikloni novoj skupštinskoj većini. Kušljugić je, u šta su novinari imali priliku da se uvere, jedini i glasao protiv smene Branislava Rankića.\nMali podsetnik na ovaj izuzetan tekst organizovao i realizovao: N. Lađević


Dijalog: Predloženo formiranje nadzornog tela za rad medija i dopuna članstva RIK-a - Naslovi.net\nDijalog: Predloženo formiranje nadzornog tela za rad medija i dopuna članstva RIK-a\nPredsednik Skupštine Srbije Ivica Dačić izjavio je da je na današnjoj sesiji međustranačkog dijaloga o izbornim uslovima, uz posredovanje Evropskog parlamenta, predloženo formiranje privremenog nadzornog tela koje će pratiti rad medija i da u sastav Republičke izborne komisije (RIK) privremeno bude dodato šest članova.\nNa konferenicji za novinare nakon druge sesije dijaloga u Palati Srbija, Dačić je rekao da će nadzorno telo o medijima, koje će biti formirano da "obezbedi politički pluralizam i profesionalnu stručnost", činiti 12 članova, od kojih će polovinu predložiti Regulatorno telo za elektornske medije (REM), a ostale celokupna opozicija.\n"Nadzorno telo će izveštavati o primeni Pravilnika o javnom sevrisu i informisaće javnost o drugim pitanjima koja su važna za izveštavanje medija u izbornoj kampanji", rekao je Dačić i dodao da je dogovoreno da REM donese obavezujuće uputstvo za javni servis.\nDačić je naveo da će u sastav RIK ući šest novih članova iz redova opozicije i isto toliko zamenika.\n"Pošto nije bilo saglasnosti oko toga, mislim da su neke političke partije imale određeni strah da ih ne bi, pre svega iz Đilasove platforme optužili da pomažu vlast. Bez obzira ko je prihvatio, a ko nije, vlast će realizovati sve što je prihvaćeno i dogovoreno i radićemo na implementaciji", dodao je.\nDačić je kazao da očekuje da se učesnici dijaloga izjasne da li žele da učestvuju u implementaciji tih dogovora ili ne.\n"Bez obzira koliko je sve ovo bilo teško, mislim da je postignut značajan napredak", naveo je Dačić.\nDanašnjoj sesiji u okviru dijaloga nije prisustvovao deo opozicije koji je juče napustio pregovore, nezadovoljan predloženim rešenjima za poboljšanje izbornih uslova.\nPredsednik stranke Zajedno za Srbiju Nebojša Zelenović izjavio je danas da se u predlozima za poboljšanje izbornih uslova ne nalazi ništa što je predlagala opozicija, kao i da vlast "ne da poštene izbore".\nNakon druge sesije međustranačkog dijaloga o izbornim uslovima uz posredovanje iz Evropskog parlamenta saopšteno je da je predloženo da se formira nadzorno telo za medije i da se u Republičku izbornu komisiju doda šest članova iz redova opozicije.\n"Ništa od onoga što je opozicija tražila nije se našlo u dokumentu o kom se razgovaralo", rekao je Zelenović nakon druge sesije međustranačkog dijaloga, a preneo je N1.\nOn je kazao da njegova stranka nije pristala da "ni na jedan način" podrži taj dokument, zato što u zaključcima "nema ništa što može da unapredi izborne uslove".\nUpitan da li će stranka delegirati predstavnike u Republičku izbornu komisiju, Zelenović je rekao da neće.\n"Nismo uopšte razmatrali takvu situaciju", dodao je on i ponovio da dokument ne sadrži ništa što bi poboljšalo izborne uslove.\nPotpredsednik Narodne stranke Miroslav Aleksić izjavio je da je opozicija dobila dokument "koji je plod dogovora vlasti i evroposlanika".\n"Vrlo malo ili gotovo ništa od onoga što smo predložili nije se našlo u predlogu dokumenta. Mi takav dokument nismo mogli da prihvatimo jer je više kozmetika nego suština", kazao je Aleksić.\n"Ima vremena do 3. oktobra da se napravi ozbiljan pomak. Pomak je napravljen ali nedovoljan da bismo rekli da smo postigli dogovor, da odluku o bojkotu promenimo", naglasio je Aleksić.\nStranka slobode i pravde, Pokret za preokret, Pokret slobodnih građana i Demokratska stranka odlučili su u petak da neće učestvovati u nastavku razgovora zato što je "vlast odbila sve predloge koji se tiču izbora i zastupljenosti opozicije u medijima".\nSDS Borisa Tadića i SMS Tatajne Macure će učestvovati u sprovođenju dogovorenog\nPredsednik Socijaldemokratske stranke (SDS) Boris Tadić izjavio je danas da će njegova stranka učestvovati u radu skupštinskih i nadzornih tela.\nNakon druge sesije dijaloga predloženo je danas da se formira nadzorno telo za medije i da se u Republičku izbornu komisiju doda šest članova iz redova opozicije.\nPosle te sesije međustranačkog dijaloga o izbornim uslovima, Tadić je novinarima kazao da platforma koja je usvojena "ne znači da su sada idealni izborni uslovi" i dodao da vlast može da krši i najbolju platformu.\n"Mi moramo da se borimo za izborne uslove kakva god da je platforma koju međunarodni predstavnici predlažu a vlast usvaja", rekao je on i pozvao opoziciju da sednu za pregovarački sto i koordinišu aktivnosti.\nKopredsednica Stranke moderne Srbije (SMS) Tatjana Macura izjavila je da se ne bi saglasila sa delom opozicije koji nije pristao na predloženi dokument.\n"Čini mi se da su posle dve i po godine pregovora s vlašću napravljeni konkretni koraci", rekla je Macura.\nDodala je da joj žao da čuje da su nakon dva dana intenzivnih razgovora učesnici odustali od toga da učestvuju radu RIK-a ili radu nadzornog tela na kome su uporno insistirali sve vreme.\nIstakla je sa SMS neće odbiti učešće u ovim telima iako predloženi dokument nije najbolji.\nNova sesija međustranačkog dijaloga bez dela opozicije trajala više od pet sati\nDemokratska strankaIvica DačićSkupština SrbijeRIK\nVučić sa potpredsednicom Bundestaga FOTO


Pooštravanje kazni ne sprečava korupciju - Vladavina prava - Dnevni list Danas\nPočetna » Društvo » Vladavina prava » Pooštravanje kazni ne sprečava korupciju\nAndrei Klaudiu Rus, najmlađi sudija Vrhovnog kasacionog suda Rumunije, za Danas\n0Piše: V. Jeremić 11. aprila 2019. 13.40 Izmenjeno: 27. jula 2019. 21.20\nImajući to u vidu, mislim da je važno naglasiti da je sudstvo u Rumuniji nezavisno i da niko ne bi trebalo da se meša u aktivnosti sudije, bez obzira na položaj te osobe. Štaviše, tokom proteklih nekoliko godina, kada bi političari javno iznosili svoje mišljenje koje se tumačilo kao pokušaj ometanja nezavisnost sudija, Visoki savet sudstva bi odmah reagovao jer predstavlja ustavni garant nezavisnosti sudstva, kaže za Danas Andrei Klaudiu Rus, sudija Vrhovnog kasacionog suda Rumunije. Kako je sudio u velikom broju slučajeva korupcije, sudija Rus nedavno je u Beogradu podelio svoja iskustva na okruglom stolu „Suđenja u predmetima privrednog kriminala i korupcije“, koji su organizovali Vrhovni kasacioni sud Srbije, Pravosudna akademija i USAID.\nPrema njegovim rečima, efikasan pravosudni sistem je važan u borbi protiv korupcije, ali ne i dovoljan kako bi se izašlo na kraj sa ovim problemom.\n– Imao sam običaj da kažem da dobri rezultati u rešavanju velikog broja slučajeva korupcije znače da je pravosuđe efikasno u borbi protiv njega, jer vlast uspeva da izvuče krivična dela iz zone nevidljivosti i izvede ih pred lice pravde. Ali, to nije dovoljno, s obzirom na to da je cilj sprečavanje korupcije i pokušaj smanjenja stope korupcije, a ne kažnjavanje svakog krivičnog dela tog tipa. Dakle, mislim da pooštravanje kazni bez mera za sprečavanje krivičnih dela nije efikasno rešenje, a kada govorim o prevenciji tu mislim na mere kojima se obezbeđuje transparentnost u oblastima koje su podložne korupciji, kao što su javne nabavke ili javna administracija, kaže Rus.\nČlanstvo Rumunije u EU, kako dodaje, jeste unapredilo stanje u pravosuđu, ali takođe ističe da je promena došla iz samo sistema.\n– Nesporno je da je Rumunija kao članica EU u pravosuđu prošla evoluciju, uglavnom zbog unapređenja zakonodavstva i olakšavanja međunarodne saradnje u građanskim i krivičnim pravnim stvarima. Ipak, postizanje tih dobrih rezultata u poslednjih nekoliko godina i sama evolucija ne bi bili mogući bez profesionalizma i odlučnosti rumunskih sudija i tužilaca, zajedno sa naporima svih koji su uključeni u aktivnosti pravosuđa, zaključuje Rus.\nAndrei Klaudiu Rus, Kazne, pravosuđe, rumunijaBeograd


Rekord u Kijinoj evropskoj fabrici\nutorak, 10 april 2012 09:56\nOsetno povećanje potražnje za vozilima Kia širom Evrope glavni je »krivac« za novi proizvodni rekord u Kijinoj evropskoj fabrici u slovačkoj Žilini. Tako su u 2011. godini u tamošnjoj fabrici ukupno proizveli nešto više od 252.000 Kija i 359.000 motora, što predstavlja povećanje od 10 odnosno 12 odsto u odnosu na godinu ranije. Kia je u prošloj godini investirala pozamašna sredstva u povećanje kapaciteta, pošto su zaposlili dodatnih 900 ljudi za treću smenu, a koja je počela sa radom u januaru ove godine. Tako se sada ukupan broj zaposlenih u ovom »slovačkom čudu« popeo na 3.900. U proširenje kapaciteta u pogonu za proizvodnju motora – po novom iznosi maksimalnih 450.000 motora godišnje - Kia je uložila 200 miliona evra, a osim toga kompanija je u poslednjih 12 meseci za ekološke projekte u regiji donirala čak 400.000 evra.\nPovećana potražnja za modelima ovog južnokorejskog proizvođača u doba kada se čitava automobilska industrija suočava sa padom prodaje, govori o Kijinom pravom putu na kojem su kupci Kiju prepoznali kao brend sa prepoznatljivim dizajnom, niskim troškovima održavanja, odličnom vrednošću za uloženi novac i kvalitetnom izradom. Kia će ove godine da uloži dodatnih 110 miliona evra u razvoj proizvodnje novog Cee’da. Dinamični novajlija igraće ključnu ulogu kod povećanja ovogodišnje proizvodnje na 285.000 vozila. U prošloj godini u Žilini su proizveli više od 101.000 Sportage-a (40% celokupne proizvodnje) i 103.000 Cee’d-ova (u sve tri varijante karoserije), što je predstavljalo 41% celokupne proizvodnje. Proizvodnja monovolumena Venge počela je tek u oktobru 2011. i u tri meseca proizvedeno je 11.000 (4% celokupne proizvodnje), dok je preostali deo proizvodnje zauzimao Hyundai ix35 (tamo su ga proizvodili do juna 2011.).Kijina predanost podržavanju lokalne zajednice širom sveta osvedočena je u obliku donacije od 400.000 evra za različite projekte u Žilini. Polovina tog iznosa namenjena je ekološkim projektima, sa naglaskom na blagostanje zajednice, obrazovanje i omladinske projekte.


ARANĐELOVAC – Ostvarena premija u osiguranju useva i plodova na srpskom tržištu ove godine je iznosila nešto više od 18 miliona evra i za tri odsto je veća nego lane, međutim, štete su u odnosu na prošlu godinu veće za 22,5 odsto i biće, takođe, oko 18 miliona evra, izjavila je danas članica IO Komanije “Dunav osiguranje” Dragica Janković.\nU izjavi za medije na otvaranju dvodnevne konferencije “Srpski dani osiguranja”, Janković je istakla da iako osiguravajuća društva imaju konstantan gubitak u toj oblasti osiguranja, osuguravači sve više posvećuju pažnju osiguranju poljoprivrednih proizvoda, jer ona predstavlja, kaže, stratešku delatnost.\nUkazuje da je u proseku celo tržište osiguranja od 2005. do danas platilo 20 odsto više šteta nego što je naplatilo premije.\n“Premija osiguranja od poljoprivrede učestvuje sa 2,24 odsto u ukupnoj premiji osiguranja, a mi mu posvećujemo toliko pažnju zato što smo svesni značaja poljoprivrede kao jedne strateške delatnosti. Neke su procene da će do 2050. broj stanovnika na planeti porasti na devet milijardi, a to zahteva povećanje poljoprivredne proizvodnje za 60 odsto”, ukazala je Janković.\nNajveći rizik za poljoprivredu su vremenske neprilike, kaže Janković, i dodaje da poljoprivrednici češto ulože veliki trud, znanje i sredstva, a u roku od 10 do 15 minuta ostanu bez ičega jer nisu bili osigurani.\n“Osiguranje ne može da spreči da se desi ta vremenska nepogoda, ali obezbeđuje jednu ekonomsku stabilnost, obezbeđuje da se izvrši dobra nadoknada štete”, ističe Janković.\nPodseća da za poljoprivrednike koji žele da osiguraju svoju proizvodnju postoje brojne pogodnosti, jedna od njih je da država subvencioniše 40 odsto premije, a druga da osiguravajuća društva daju 10 odsto premije u Fond protivgradne zaštite.\nJoš jedna od pogodnosti je što poljoprivrednici ne moraju odmah da plate ceo iznos premije, već samo pet odsto poreza na premiju, dok ostatak mogu isplatiti kada oberu i prodaju svoje proizvode.\nPoljoprivrednici mogu da osiguraju sve poljoprivredne kulture, navodi Janković, od grada, groma, poplave, oluje, prolećnog mraza, jesenjeg mraza i zimskog izmrzavanja.\nDunav osiguranje, kaže Janković, uvodi i jednu novinu u oblasti osiguranja, a to je osiguranje od suše, koji će biti na drugačijoj osnovi osiguranja, koja će, ističe, pojednostaviti i pojeftiniti procenu i likvidaciju štete.


Milo Đukanović - Dnevni list Danas\nPočetna » Milo Đukanović » Page 12\nMilačić predao krivičnu prijavu protiv Đukanovića\nPredsednik Prave Crne Gore Marko Milačić predao je danas krivičnu prijavu Specijalnom državnom tužilaštvu protiv predsednika Crne Gore Mila Đukanovića povodom, kako je saopšteno, pojedinih krivičnih radnji iz afera „Atlas“ i „Koverta“.\nKnežević: Ja sam Britanac, štitim se od progona Crne Gore\nOvo nije nikakva normalna istraga nego puka osveta zato što sam počeo da iznosim javno sve što znam o njihovoj korupciji i kriminalu.\nPiše: Aleksandra Popović 7. 2. 2019.\nTužilaštvo: Đukanovićev savetnik osumnjičen za pranje para\nBivši gradonačelnik Podgorice i savetnik predsednika Crne Gore Mila Đukanovića, Slavoljub Stijepović osumnjičen je za pranje novca putem pomaganja, saopšteno je iz Specijalnog državnog tužilaštva.\nKnežević: Svako ko želi da ima biznis u Crnoj Gori mora da sponzoriše vladajuću partiju\nPredsednik Atlas grupe Duško Knežević izjavio je da je Demokratsku partiju socijalista više od 20 godina pomogao milionskim iznosima i da je spreman da odgovara pred državnim organima.\nĐukanović vratio dug Atlas banci\nPredsednik Crne Gore Milo Đukanović vratio je danas dug Atlas banci od 16,3 hiljade evra po osnovu korišćenja VIP kartice, čije troškove nije pokrivao, saopšteno je iz Atlas grupe.\nBramerc u CG: Pad saradnje u regionu\nCrna Gora je spremna na saradnju za postizanja zajedničkih ciljeva, rekao je predsednik Crne Gore Milo Đukanović na sastanku u Podgorici sa glavnim tužiocem Međunarodnog rezidualnog mehanizma za krivične tribunale Seržom Bramercom.\nPodgoričke Vijesti objavile su danas da je biznismen Duško Knežević, za kojim je raspisana poternica, bio žirant predsedniku Crne Gore Milu Đukanoviću kada je 2007. godine uzeo kredit od londonske filijale grčke Pireus banke preko kojeg je kasnije legalizovao svoj prvi milion.\nDan: Knežević platio 38.000 evra Đukanovićev odmor u Dubaiju\nPredsednik Atlas grupe Duško Knežević plaćao je privatne račune šefa države i DPS-a Mila Đukanovića prilikom njegovog boravka u Ujedinjenim Arapskim Emiratima (UAE), piše „Dan“.\nPredsednik Crne Gore Milo Đukanović saopštio je večeras da je imao kredine kartice u Atlas banci Duška Kneževića, ali da nisu tačni njegovi navodi da dugove nije izmirivao.\nVijesti: Račun Đukanovića bez limita\nPredsednik Crne Gore i vladajuće Demokratske partije socijalista (DPS) Milo Đukanović u Atlas banci imao je račun bez limita i VIP revolving karticu sa koje je plaćao račune, ali nikada nije platio dug toj banci, pišu Vijesti.\nĐukanović: Crna Gora i Albanija za uspešno okončanje kosovskog dijaloga\nCrnogorski predsednik Milo Đukanović izjavio je danas u Podgorici da su Crna Gora i Albanija zainteresovane da dijalog Beograda i Prištine bude nastavljen i uspešno okončan i da epilog tog procesa bude održivo rešenje koje neće ugrožavati stabilnost regiona.\nPovodom Međunarodnog dana polarnih medveda mladunče iz bečkog zoološkog vrta dobilo je ime – „Finja“, prenosi… https://t.co/wd2EhE96lb


UVOĐENJE ZAHTEVA ZA REGISTROVANJE KORISNIKA USLUGA KOJE DAJE APR\nAgencija za privredne registre (APR) saopštila je danas da se podaci koje ostavljaju korisnici arhive te agencije koriste isključivo u svrhu njihovog evidentiranja, zbog zaštite arhivskih dokumenata i javnog interesa i da se u druge svrhe se ne koriste.\nAPR se danas oglasila nakon jučerašnjeg saopštenja UNS-a i NUNS-a, koji su od Agencije zatražili da odmah ukine obavezu registrovanja korisnika, a posebno novinara istraživača, koji pretražuju arhive ovog registra, jer je ta odluka neprihvatljiva i ugrožava pravo javnosti da zna.\nKako se navodi u saopštenju APR-a, zahtev za registrovanje korisnika moraju da popune i korisnici usluga drugih arhiva odnosno ustanova zaštite kulturnih dobara i takva praksa ne predstavlja nikakav izuzetak.\n"Jedina novina je uvođenje zahteva za korišćenje arhivske građe koji se popunjava pri preuzimanju naručene dokumentacije i u koji se unose podaci sa imenom i prezimenom korisnika arhivske građe, bez navođenja zanimanja, institucije i ostalih ličnih podataka, uz obavezno navođenje poslovnog imena ili broja predmeta koji se traži", navodi se u saopštenju APR-a.\nAPR još u saopštenju navodi da su podaci koji se unose u taj zahtev manji obimom od podataka koji se unose u obrazac propisan po Zakonu o slobodnom pristupu informacijama od javnog značaja, na osnovu kojeg državni organi pružaju informacije od javnog značaja.\nAPR, kako se dalje navodi, obaveštava javnost da ova agencija omogućava potpunu javnost i dostupnost poslovnim podacima iz svojih baza preko svoje internet stranice na kojoj objavljuje ažurne podatke i skenirana, zakonom propisana, dokumenta, a pristup kompletnoj dokumentaciji iz svoje arhive omogućen je svim građanima, pa i novinarima, bez ikakvih ograničenja.\nKao i svi građani, i novinari imaju potpuno slobodan pristup arhivskoj građi i dokumentaciji, kao i da su podatke o imenu i prezimenu, i kontakt telefone, APR-u i do sada ostavljali korisnici koji su naručivali kopije dokumenata i predmete putem elektronske ili obične pošte, ili preko organizacionih jedinica Agencije.\nProcedura u vezi sa izdavanjem i korišćenjem arhivskih dokumenata eksplicitno i nedvosmisleno je predviđena članom 38. Zakona o postupku registracije Agencije za privredne registre i članom 4. Zakona o Agenciji, kojim je propisana obaveza Agencije za samostalno staranje o dokumentaciji i arhivi i primenu mera koje se odnose na obradu, upravljanje, smeštaj, tehničko- tehnološku i bezbednosnu zaštitu ove građe.\n"U cilju ispunjavanja ove zakonske obaveze, Agencija primenjuje Zakon o kulturnim dobrima kao i sve druge propise koji regulišu oblast zaštite i upravljanja arhivskom građom i dokumentarnim materijalom", podsećaju iz APR-a.\nZa izdavanje kopije dokumentacije iz arhive, APR naplaćuje naknadu za izvršenu uslugu, u skladu sa Odlukom o naknadama za poslove registracije i druge usluge koje pruža APR, a način plaćanja naknade propisuje podnošenje zahteva koji se vezuje za uplatu.\nDokaz o uplati, kao i do sada, sadrži ime i prezime podnosica zahteva tako da je Agencija i do sada posedovala podatke o imenu i prezimenu lica kome je izdavala kopije dokumenata.\n"Tako transparentan sistem omogućio je velikom broju građana da bez teškoća, na jednostavan i efikasan način, dođe do potrebnih informacija, baš kao što je jednostavan i pristup za dobijanje kopija dokumentacije. Kao i ostali građani, i novinari-istraživači koriste arhivu Agencije i navode je kao zvaničan izvor podataka, Jedino što je potrebno jeste popunjavanje pismenog zahteva čime ničija prava nisu ugrožena ili ograničena", dodaje se u saopštenju APR-a.


Generacija Z u Srbiji uz društvene mreže provodi 136 minuta dnevno\nGrađani Srbije navode da su mediji putem kojih se često i redovno informišu društvene mreže (66 odsto), televizije (59 odsto) i internet portali i sajtovi (57 odsto), pokazuje istraživanje koje je sproveo CESID.\nUočava se jasna pravilnost da što je generacija mlađa, to se više informiše putem društvenih mreža, i obratno. Čak 83 odsto mlađih pripadnika generacije Z (od 12 do 18 godine) često ili redovno se informiše putem društvenih mreža, odnosno 76 odsto starijih te generacje (od 18 do 24 godine), navodi se u istraživanju koje je sproveo CESID na uzorku od 1.189 građana uzrasta od 12 do 60 godina.\nU generaciji milenijalaca (od 24 do 39 godina) 72 odsto često ili redovno se informiše putem društvenih mreža, u generaciji X (od 40 do 53 godina) njih 49 odsto, dok je taj procenat upadljivo najniži kod “bejbi bumera” (od 54 do 60 godina) i iznosi 27 odsto, pokazuje istraživanje.\nIstraživanje pokazuje da je kod građana i dalje televizija primarni medij informisanja (29 odsto), društvene mreže navodi 26 odsto ispitanika, a internet portale i sajtove 24 odsto.\nKada je reč o poverenju, 32 odsto građana Srbije kaže da nema medija u koji imaju puno poverenje, navodi se u istraživanju.\nIstraživanje pokazuje i da građani najviše poverenja ukazuju medijima koje češće koriste, tako da internet sajtovima i portalima uglavnom ili potpuno veruje 38 odsto ispitanika, društvenim mrežama 37 odsto, televizijama 33 odsto.\nIspitanici najviše vremena u toku dana provode uz društvene mreže, ukupno 96 minuta, dok u proseku uz štampu provode svega 21 minut. Generacijski gledano, ispitanici koji pripadaju mlađem delu generacije Z uz društvene mreže provode 136 minuta, dok uz štampu provode 16 minuta, zaključci su istraživanja.\nSport ostaje medijska tema koja građane Srbije najviše interesuje. Pandemija korona virusa je druga medijska tema koja najviše interesuje građane Srbije, a potom slede politika, moda i lepota i na kraju muzički programi.\nIstraživanje je sproveo CESID u saradnji sa Propulsion uz podršku USAID u okviru Projekta za podršku medijskim inicijativama i partnerstvima, u periodu od 25. avgusta do 10. septembra na teritoriji Srbije.\nUpišite tekst * × six =\nPortal Bebac: Hitno usaglasite stavove o vakcinaciji, jer nam trudnice umiru\nIzgradnja studentskog odmarališta na Paliću: Ministarstvo prosvete raspisalo nabavku za I fazu infrastruktunih radova, čija je vrednost preko 68 miliona dinara


Vučić: Neću dozvoliti napad na muslimane - 16.07.2016, Sputnik Srbija\nVučić: Neću dozvoliti napad na muslimane\nPredsednik Vlade Srbije Aleksandar Vučić izjavio je danas da će Srbija, što se tiče terorizma, preduzeti dodatne mere kako bi iskontrolisala situaciju, i... 16.07.2016, Sputnik Srbija\n11:02 16.07.2016 (Osveženo: 15:02 29.07.2021)\nPredsednik Vlade Srbije Aleksandar Vučić izjavio je danas da će Srbija, što se tiče terorizma, preduzeti dodatne mere kako bi iskontrolisala situaciju, i poručio da neće dozvoliti nijedan napad na građane muslimanske veroispovesti.\nVučić sazvao sastanak zbog Turske\nGrađani Srbije će, kako je istakao, u narednom periodu na određenim mestima moći da vide više uniformisanih lica sa službenim psima. Vučić je poručio da domaće službe rade sve što mogu da zaštite bezbednost i sigurnost građana Srbije.\n„Videćete nešto veći broj uniformisanih lica na određenim mestima, ali to je naš zalog za veću sigurnost i bezbednost i da ljudi mogu da se osećaju sigurno u svojoj zemlji“, istakao je Vučić na konferenciji za novinare.\n„To naravno ne možete da predvidite, slušam razne gluposti u Srbiji i van nje kako je kriva ona ili ova služba za kamion u Nici, pokažite mi tu službu koja sa tim može da se izbori ili sa samoubicama na turskom aerodromu. To je gotovo nemoguće, ali sve što možemo da kontrolišemo — kontrolišemo i činimo sve da građanima Srbije osiguramo bezbednost i sigurnost“, istakao je Vučić.\nVučić: Mir u Turskoj od vitalnog značaja\nPredsednik Vlade Aleksandar Vučić izjavio je danas da se nada da će Turska prevazići sve probleme, uspostaviti demokratski poredak, mir i stabilnost, jer je to od vitalnog značaja ne samo za Tursku već i za Bliski istok i za Srbiju.\n„Uvereni smo da će Turska, kao velika i izuzetno značajna zemlja, imati snage da se tako ponaša u budućnosti i da volju turskog naroda i građana sprovede u delo“, rekao je Vučić u obraćanju medijima posle sednice Biroa za koordinaciju službi bezbednosti.\nVučić je rekao da je i jutros i noćas razgovarao sa ambasadorom Turske u Srbiji i da mu je preneo zaključke Vlade koji su se, rekao je, odmah ticali poštovanja vladavine prava i uspostavljanja demokratskog poretka.\nVučić je rekao da će krajem meseca održati sastanak sa predstavnicima četiri turske kompanije koje planiraju da investiraju u Srbiju i zahvalio turskom ambasadoru na podršci koju pruža ekonomskom razvoju naše zemlje.


Novosađani plaćaju utopiju | Autonomija\nNovosađani plaćaju utopiju\nBratimljenje Novog Sada sa Štrpcem\nNovi Sad će se, sva je prilika, koliko već do kraja godine, pobratimiti sa Štrpcem, sedištem male, nerazvijene opštine na Kosovu. Uspostavljanje tesne saradnje u svim oblastima života i rada pomoći će očuvanju integriteta Srbije – javio je RTS u udarnom Dnevniku!\nKrajem novembra, tridesetpetoro dece iz Štrpca biće gosti Novog Sada i ovdašnjeg fudbalskog kluba – odlučio je i to javno izjavio Borko Ilić (DSS), predstavnik novosadske gradske uprave, zamenik mimo izborne volje građana ustoličenog gradonačelnika Novog Sada, na nedavnom sastanku gradonačelnika i predsednika skupština 70 gradova i opština, kako rekoše, iz centralne Srbije sa kolegama iz opština Kosova i Metohije.\nI sve bi se to, čak možda i moglo progutati (ni prva, a, kanda ni poslednja obmana i laž) da se stalo na ugošćavanju dece.\nDružina se, međutim, srela pre tri dana u Kosovskoj Mitrovici sasvim drugim povodom, koji, bar kad je Novi Sad u pitanju, predstavlja traćenje potencijala i siromašenje već i ovako tanušnih snaga glavnog grada Vojvodine. Čelnici gradova potpisali su Povelju o namerama, čime su, rekoše, ostvareni preduslovi za bratimljenje gradova i opština sa Kosova i Metohije sa gradovima i opštinama iz centralne Srbije.\nPoznato je da je pokret bratimljenja nastao posle Drugog svetskog rata iz potrebe pojedinih evropskih država da uspostave mir i stabilnost sa gradovima susednih, donedavno neprijateljskih, država.\nE, sad, kad bismo i zanemarili informaciju da smo postali centralna Srbija (iako smo u vremenskoj prognozi RTS još uvek „severna pokrajina“), namera i krajnji cilj ovog bratimljenja, po ideji Kancelarije Vlade Srbije za KiM , krajnje je ispolitizovana, besmislena, neprihvatljiva… te zato, pre svega za tamošnje građane, i opasna. Jer, potpisivanje Povelje je, po rečima predsednika opštine Kosovska Mitrovica Krstimira Pantića, pre svega „odgovor onima koji su tražili ukidanje srpskih institucija na Kosovu“.\nKlimali su gradonačelnici (i Borko Ilić) glavom i aminovali i patriotsku misao i misiju prvog čoveka Kruševca Bratislava Gašića, kada je izjavio da će se svi oni „boriti da se Kosovo i Metohija ne vezuje samo za mit, već da bude deo moderne srpske države integrisane u evropsku zajednicu“!\nProsperitet i procvat\n„Potpisivanjem povelje samo je ozvaničeno ono što je zajednička želja i volja – prosperitet i procvat svih Srba, očuvanje tekovina prošlosti i građenje zajedničke budućnosti… Tu saradnju treba sa političkog proširiti na sve ostale nivoe… Jer, Srbija mora i može da obezbedi duhovnost, kulturu, zdravstvenu zaštitu, obrazovanje građanima (srpskim) na Kosovu i to je zadatak države“, obećao je Mirko Krlić, pomoćnik direktora kacelarije Vlade Srbije za KiM.\n„Kultura mora da bude nacionalna osobina i da pokaže razliku“, smatra on, „između srpskog i drugih naroda. A, sve te odnose gajićemo i negovati i sarađivaćemo u oblasti privrede, obrazovanja, kulture, zdravstvene zaštite s jednim jedinim ciljem – „potvrđivanja teritorijalnog integriteta Srbije“.\nU narednoj fazi, Kancelarija za KiM zadržala bi ulogu koordinatora, a sve ostale aktivnosti u vezi sa saradnjom preuzeli bi organi lokalnih samouprava.\nI upravo se ta „naredna faza“ preteći nadvija nad Novim Sadom, faza u kojoj će Novosađani – koji su o tome obavešteni samo preko RTS, a kasnije i drugih medija, dakle niko ih nije pitao sme li da tura ruku u njihov džep – osluškivati potrebe budućeg „bratskog grada” i, razume se, pomoći da se njihovim novcem plaća utopija očuvanja teritorijalnog integriteta Srbije. Jer, Borko Ilić je obećao i u Kosovskoj Mitrovici i na svečanom prijemu u Leposaviću, gde su se „stekla neposredna saznanja o situaciji o opštinama na Kosovu“, da će Novi Sad „odgovarati na projekte opština iz Pokrajine“!\nNo, Novosađani ne berite brigu, nije samo Borko Ilić u situaciji da „stekne saznanja“ o kosovskim opštinama i Štrpcu, uskoro novopobratimu glavnog grada Vojvodine, i vi to možete lako sebi priuštiti – internet je čudo! Ako je verovati Wikipediji, zvaničnoj internet prezentaciji opštine Štrpci, lokalnoj Kancelariji za zajednice, kao i publikaciji OEBS-a, opština Štrpce ima 16 naselja, od kojih „veći stepen urbanizovanosti imaju sedište opštine i naselje Brezovica, dok ostala naselja karakteriše slaba međusobna funkcionalna integrisanost i odsustvo urbanizacije“! Opština, koja spada u red manjih na području Kosova i u kojoj poljoprivredno zemljište zauzima 55 odsto površine, ima 13.600 stanovnika – 9.100 Srba, 4.500 Albanaca i 30 Roma. Mnogo ljudi je, kažu zvanični podaci, napustilo ovu opštinu zbog lošeg ekonomskog stanja. Glavni problemi su „visoka stopa nezaposlenosti, težak povratak i integracija albanske i srpske zajednice, nedostatak infrastrukture, uništavanje šume i neregularni javni transport“. Po podacima iz 2010. godine, stopa nezaposlenosti Albanaca bila je 70 odsto, Srba 60 odsto, a Roma 100 odsto!\nGradovi pobratimi Novog Sada\nPrvu povelju o bratimljenju Novi Sad je potpisao 1964. godine sa italijanskim gradom Modenom. Osim Modene, gradovi pobratimi Novog Sada su: Norič (Engleska), Dortmund (Nemačka), Budva (Crna Gora), Temišvar (Rumunija), Čangčun (Kina), Njižni Novgorod (Rusija), evropska prestonica kulture 2010- Pečuj (Mađarska) i atinska opština Iliupoli.\nSa devet pobratima Novi Sad ima dobru komunikaciju najčešće u oblasti kulture, obrazovanja i sporta. Prednjači Dortmund, postoji stalna razmena studenata, naučnih iskustava, sportskih takmičenja. Svake godine u Novi Sad dolaze članovi duštva prijatelja Norfolk-Norič- Novi Sad, čije posete redovno imaju humanitarni karakter. Sa njima su uve počasni građani Novog Sada bračni par Dajana i Piter Bekli.\nSporazum o saradnji Novi Sad je, između ostalog, potpisao sa Segedinom, Ulmom, Geteborgom, Osijekom, Tuzlom, Banja Lukom…\n„Još jedan problem je nedostatak profesionalnih veština, slobodna radna mesta i industrijske aktivnosti. Glavni izvor prihoda u opštini je zaposlenje u javnoj administraciji i javnim kompanijama, privatnim firmama, poljoprivredi i turističkom sektoru. Većina Srba radi na pijaci. Romi i Aškalije uglavnom se zapošljavaju na sezonskim poljoprivrednim poslovima“, naći ćete na internetu.\nI jedni i drugi – nedovoljno razvijeni\nU zvaničnim informacijama ne piše da li su Romi politički osvešćeni, jesu li osnovali političku stranku, jer tu bi sigurno bilo prostora, kada je već o saradnji reč, da Novi Sad pomogne i praktičnim savetima, na primer, kako osnovati političku partiju, kako platiti glasove podrške, kako ući u parlament, i sl.\nŠtrpce bi, zauzvrat, reciprociteta radi, moglo Novosađanima da pokaže kako se dolazi do 70 odsto nezaposlenih, Novi Sad ima „samo“ tek blizu 40 odsto. Ali, zato, istina, ima više pijaca. Kada je, pak, ekonomska saradnja u pitanju, tu su povezanost i buduće tesne veze dva grada možda i najlogičniji – i region Kosova i Metohije (kažu statistike u Srbiji) gde se nalazi opština Štrpce, i Autonomna Pokrajina Vojvodina, čija je prestonica (ili po Borku Iliću administrativni centar) Novi Sad, spadaju u nedovoljno razvijene! Istina, Vojvodina nastavlja da siromaši, što Kosovo i Metohiju – ako se ostvari sve zapisano u Povelji o bratimljenju gradova i opština Kosova i Metohije i centralne Srbije – zasigurno ne čeka! Pa makar im, za početak, sagradili pozorište i opersku scenu, škole, puteve, Kvantašku pijacu, bolnicu, a možda i fudbalski poslenici Novog Sada nađu interes da podignu i hotel… Baš kao što je ne tako davno jedan od jugoslovenskih predsednika Jugoslav Kostić odneo sa novosadskog naselja Detelinara čitavu telefonsku centralu od nekoliko hiljada brojeva u kosovsko selo sa jedva nekoliko stotina stanovnika, iako nisu bili zvanično zbratimljeni!


U toku rekonstrukcija i sanacija dela regulisanog betonskog kanala Hodžinog potoka u Zvečanu - Radio Kosovska Mitrovica\nU toku rekonstrukcija i sanacija dela regulisanog betonskog kanala Hodžinog potoka u Zvečanu\n21. April 2022, 11:03\nU ulici Miše Mićkovića u Zvečanu, u toku su radovi na sanaciji i rekonstrukciji dela regulisanog betonskog kanala Hodžinog potoka u dužini od 160 metara, saopšteno je iz Privremenog organa opštine Zvečan.\nNa poziciji dotrajalog i urušenog postojećeg kanala, čija funkcionalnost je svedena i nisu omogućeni prihvati i odvodi, zadržava se voda u periodu većih atmosferskih padavanima i dolazi do ugrožavanja okolnih dvorišta i kuća.\nPrema specifikaciji neophodnih radova za rekonstrukciju i sanaciju dela regulisanog Hodžinog potoka, potrebno je izvesti betonski kanal u dužini od 160 metara i dubine od jednog metra.\nTrenutno su radovi u toku ,gde će odvođenje površinskih i atmosferskih voda se odvesti putem šahta i slivnika u odvodne kanale, koji će biti očišćeni u čitavoj ulici i tako će sprečiti oštećenja dvorišta i kuća na pomenutoj lokaciji.\nNa ovaj problem su ukazali građani, a opština Zvečan je uz podšku Kancelarije za Kosovo i Metohiju taj problem uzela u rešavanje i u veoma kratkom roku napravljen je projekat za izvođenje radova.\nNakon završetka radova biće dugoročno rešen problem odvoda atmosferskih voda u ovom delu Zvečana.


Ne žele da potpredsjednik FBiH bude iz SNSD-a - Televizija K3\nStranke iz Federacije BiH neće da potpredsjednik FBiH iz reda srpskog naroda bude iz SNSD-a i poručuju toj stranci da se to neće ostvariti.\n“Mislim da je riječ o pokušaju izvršenja svojevrsne političke trgovine, zapravo uticaja da se pridobije to mjesto koje je vrlo značajno”, rekao je Marić konstatujući da je to poprilično neizvodivo, te da može poslužiti u dnevnopolitičke svrhe.\n“Ako će se tražiti da u Vladi RS SDA i HDZ imaju ministre, onda je logično da to Dodik zahtijeva. Ako se hoće nešto po vertikali, takav je dogovor među strankama, u to se ne treba petljati”, kaže ona i dodaje da se već nekoliko puta pokušava formirati Klub Srba u Domu naroda FiH.\n“U Klubu Srba još ne mogu da se dogovore ni o predsjedniku ovog kluba, ni o članu rukovodstva. SDP BiH ima osam izaslanika, a svi ostali imaju devet, znači većinu čine ovi drugi”, objasnila je ona.\n“Ono što vam ja mogu reći jeste da SDP, Naša stranka, Narod i pravda to sigurno neće podržati. Mi smo jednom izašli u susret u prošlom mandatu i dozvolili da ide kandidat za potpredsjednika FBiH. Sad se to neće desiti, a bez našeg potpisa ne može otići, dok ne vidimo ko je čovjek koji će biti predložen”, rekao je Stojanović za “Nezavisne”.\n“SNSD je 20 godina prisutan u vlasti u FBiH. Najbolje poznaje potrebe povratnika srpske nacionalnosti, pogotovo što je jedina partija iz RS koja u Domu naroda FBiH ima četiri delegata. Peti je iz DNS-a, koji je zajedno sa nama bio na srpskoj listi. Smatramo da je naše potpuno pravo da predložimo i kandidata za potpredsjednika FBiH i Doma naroda FBiH”, rekao je Broćeta za “Nezavisne”.\nPodsjećamo, SNSD zahtijeva mjesto potpredsjednika Federacije BiH iz reda srpskog naroda. Prva prepreka na tom putu je Klub Srba u Domu naroda, koji treba sa šest glasova da predloži kandidata. U Klubu Srba je od 17 delegata osam iz SDP-a, jedan iz SDA, a pet ima SNSD – Srpska lista, te po jedan iz HDZ BiH, Socijaldemokratskog pokreta i Liberalne stranke. Moguće je da Klub Srba prikupi šest potpisa, s obzirom na to da je Zora Dujmović iz HDZ BiH u Klubu Srba, ali opet to treba da izglasa Klub, što će biti teško. Druga prepreka je Predstavnički dom FBiH, jer ukoliko SDA, SBB i DF ne podrže kandidata SNSD-a, nemoguće je da se to i desi.\nMirsada Lingo Demirović/Nezavisne novine


16:17 26 Maj 2020\nMoskva: Londonu će biti dato dovoljno vremena da zatvori Konzulat\nVelikoj Britaniji će biti dato dovoljno vremena za zatvaranje Konzulata u Sankt Peterburgu, rekao je neimenovani izvor u Ministarstvu spoljnih poslova Rusije.\nRusija: Odgovor žestok zbog političkog „bezobrazluka“ Londona\nOdgovor Rusije na potez Velike Britanije je žestok zbog političkog „bezobrazluka“ Londona, budući da je ta zemlja etiketirala Rusiju da distribuira i primenjuje hemijsko oružje, izjavio je zamenik šefa Komiteta Saveta Federacije Rusije za međunarodne odnose Vladimir Džabarov.\nU Crnoj Gori proteruju Svetog Savu — danas nije ni u kalendaru\nVođene iracionalnom težnjom da se u svemu dopadnu zapadnim centrima moći, crnogorske vlasti istrajavaju na projektu stvaranja novog čovjeka u Crnoj Gori.\nMediji: Rusija planira da protera dvoje švedskih diplomata\nRusija bi mogla da protera dvoje diplomata švedske ambasade, javila je novinska agencija TT pozivajući se na izvor.\nSAD proteruje 15 kubanskih diplomata\nAmerički Stejt department saopštio je da je odlučio da pošalje kući petnaest kubanskih diplomata, naglašavajući da su diplomate dobile sedam dana da napuste Sjedinjene Američke Države.\nAmeričke specijalne službe nameravaju da 2. septembra pretraže Generalni konzulat Rusije u San Francisku, uključujući stanove saradnika diplomatskog predstavništva koji žive u tom zdanju i poseduju diplomatski imunitet, saopštila je portparolka Ministarstva inostranih poslova Rusije Marija Zaharova.\nOpasni Podgoričanin proteran iz Srbije, beogradska policija privela šefa „Zagoričkog klana“ /video/\nBeogradska policija privela je crnogorskog državljanina zbog sumnje da je počinio nedozvoljeni prelazak državne granice, a mediji navode da je reč o Radoslavu Giletu Stanišiću (36), koji bezbednosnim evidencijama slovi za pripadnika „zagoričke kriminalne grupe“ iz Crne Gore.